text:
अहाँ साहित्यकार, पत्रकार हेबाक संगहि रंगकर्मीक रूपमे सेहो जानल जाइत छी. एतेक रास विधा मे एकसंग काज करबाक प्रेरणा आ उर्जा कतए सँ भेटल?
उर्जा हमरा मोन सँ भेटैत अछि. मेक्सिम गोरकीक जीवनी पढ़लाक बाद हमरा लागल जे हम केहनो परिवेश सँ अबैत होइ, अपन मेहनति सँ अपन बाट बना सकैत छी. उर्जा अपना केँ फिट रखला सँ भेटैत अछि आ' इच्छाशक्ति तैमे सहयोग करैत अछि.
सभसँ पहिने अहाँ कोन विधा सँ जुड़लहु आ किएक ?
हमर जन्म पटनामे भेल अछि. हमर पिता, स्व. शिवकान्त झा पत्रकार आ रंगकर्मी दुनू रहथि. हमर गाम भौर हनुमान नगर मे ७६ साल सँ अनवरत रंगमंच कायम अछि. तैँ नेनहि सँ पत्रकारिता आ' नाटक सँ जुड़ि गेलहुँ. नाटक तऽ प्रायः १५ बरख सँ करऽ लागल रही आ' मिथिला मिहिरमे किछु-किछु लिखि पठाबऽ लागल रही. सभकिछु अनायास भेल किछु सोचिकेँ नहि केलहुँ.
रंगमंच सँ कोना जुड़लहुँ? अपन रंगमंच-यात्रा सँ संबंधित किछु जनतब दिअ '?
पटनामे हम सुप्रसिद्ध रंगकर्मी आ फिल्मकार प्यारेमोहन सहाय जीक मोहल्लामे रहैत छलहुँ. हुनक पुत्र सभ हमर मित्र छल. तैँ अनायासे हिन्दी रंगकर्म सँ जुड़ि गेल रही. ई १९७८के गप्प थिक. ता' हम मंचक पाछाँ रहैत रही. हमर पिता १९८४सँ पहिने पैँतीस बरखधरि आकाशवाणी पटनाकेँ मैथिली रेडियो नाटकमे मुख्य स्वर रहल रहथि, तै नाटक दिश रूझान छल. पटना मे चेतना समिति दिससँ सालमे एकबेर नाटकक आयोजन होइत छल, बस. ओहिठाम हमरा लोकनिक लेल कोनो स्थान नहि छल. १९८२मे कौशल कुमार दास कोलकाता सँ पटना अएलाह. २८ फरवरी १९८२ केँ पटनाक हॉर्डिंग पार्कमे हम, कौशल कुमार दास, सुबोध भाइजी, आ' अरुण कुमार झा मीलिकेँ एक संस्था "अरिपन" गठित केलहुँ. एहिठामसँ हमर आ' कौशल कुमार दासक पटनाकेँ मैथिली रंगमंच पर रंगयात्रा आरंभ भेल. अरिपनक पहिल प्रस्तुति छल “बेचारा भगवान” नाटक. मूल रूपेँ मराठीक एहि नाटकक हम हिन्दीसँ मैथिली अनुवाद कएने रही. एकरा अहाँ हमर पहिल रंगलेखन मानि सकैत छी. ई अनुवाद हम “शैलेन्द्र पटनियाँ”क नामसँ केने रही. ताहि समयमे हम एही नामसँ लिखैत रही. १९८४ धरि हम "अरिपन"मे सक्रिय रही. एहि वर्ष कोलकाता सँ कुणाल पटना अएलाह. अपन पहिल संपादक विभूती आनंद जीक कहला पर हम नवमैथिली संस्थाक गठनक कोशिशमे जुटलहुँ. जाहि क्रम मे हम आ' विनोद कुमार झा मूख्य रूप सँ आयोजनक ओरियान केलहुँ आ' ४ अगस्त १९८४ केँ कुणाल आ' विभूती आनंद द्वारा गठित संस्था "भंगिमा"मे शामिल भऽ गेलहुँ. ओहिदिन सँ २००२ ईस्वी धरि हमर रंगकर्म "भंगिमा" पटनाक संगमे चलैत रहल. जून २००३ मे हम दिल्ली आबि गेल रही आ' तकरबाद नओ सालक सक्रियता दिल्लीक अछि.
मैथिली रंगमंच के खास कऽ ग्रामीण क्षेत्र मे पुनर्जीवित करबाक हेतु की कएल जेबाक चाही ?
गाममे दिनक रंगमंच किंवा नुक्कड़ नाटकक प्रवल संभावना छैक. तीन फेजक लाइनक अभावक कारणेँ ओहिठाम सभटा प्रकाश योजना गड़बड़ा जाइत छैक. मिथिलाक ग्रामीण रंगमंच असलमे छुट्टीक रंगमंच छैक. आब गाम सभ युवा सभसँ वीरान अछि. तथापि जँ गाममे खेतीक समय छोड़िके दिनक रंगमंचक कल्पना कएल जाए तऽ रंगमंच जीबि उठत. संगहि गीत-संगीत शामिल करक चाही. शहरक रंगकर्मी लोकनिकेँ चाहियनि जे ओ अपन ग्रामीण भाइ लोकनिकेँ रंगकर्मक आधुनिक नुक्कड़ तकनीक सँ परिचित कराबथि. जाहि गामक लोक सक्षम होथि ओ शहरक रंग संस्था सभकेँ गाममे मंचन आयोजित करथि. एहिसँ ग्रामीण युवाकेँ प्रेरणा भेटत. सभसँ जरूरी बात जे लोककेँ बुझेबाक अछि जे रंगमंच आब रोजी-रोटी देबाक जरिया बनि सकैत अछि. एकबात और जे मैथिल उपयोगी कूली वा सिपाही नहि बनि सकैए मुदा ओ कलाकार बेजोर होइए. कलाकेँ सम्मान देनाइ आ' कलाकार बनब लोककेँ सिखबऽ पड़त. तखने ग्रामीण रंगमंच सुधरत.
कहल जाइत छैक जे रंगमंच सभके दर्शक नहि भेटैत छैक । एहिमे कतेक सत्यता छैक आ' दर्शकक संख्या मे कोना वृद्धि हेतैक ?
मैथिली रंगमंचके सामने दर्शकक समस्या नहि छैक. पटना हो कि दिल्ली सभ संस्थाक मंचनमे सयसँ बेसी लोक निच्चामे बैसल देखाएत. जे समय सँ नहि अबैत छथि तिनका घूरय पडैत छनि . हम स्वयं कएक खेप दिल्लीमे हॉलक बाहरे छुटि जाइत छी. प्रस्तुति जँ नीक होयत तऽ आब तऽ टिकट पर सेहो शो हाउसफूल जाइत छैक.
सौभाग्य मिथिला सँ अपने सेहो जुड़ल छलहुँ ? मैथिली मे इलेक्ट्रॉनिक मीडिया किएक नहि स्थापित आ' सफल भऽ रहल अछि ?
सौभाग्य मिथिला हमर कन्सेप्ट पर आरंभ भेल छल. हम ओकर पहिल आ' एकमात्र मैथिलीभाषी प्रोड्यूसर रही. शुरू भेलाक बाद आन लोक सभकेँ राजेन्द्र धमिजाजी अनलनि. धमिजा जी हिन्दीमे सौभाग्य डिवोशनल चैनल चलबैत रहथि. ओ दू साल बाद ओकरा बंद करऽ चाहैत रहथि. चैनलकेँ बचेबाक लेल ओकरा मैथिलीमे कऽ देल गेल. असलमे ओ चैनल जोगार कऽ मैथिली बनाओल गेल रहइ. धमिजाजी लग पर्याप्त बजट नहि छलनि. टाकाक अभावमे ओ चैनल प्रतिभाशाली लोक सभकेँ नहि राखि सकल ने जोड़ि सकल. जे काज भेलै से ततबा विपन्नतामे भेलैक जे कोनो इंप्रेशन नहि बना सकल. सौभाग्य मिथिला मजबूरीक चैनल छल. ओकरा आधार कोनो सफलता वा असफलताक आकलन नहि कएल जेबाक चाही. ओकर जे हालति हेबाक छेलै से भेलै. आजुक समयमे बिनु टाकाक किछु नहि भऽ सकैत अछि. दोसर बात जे चैनल केहन लोक चला रहल अछि ताहू पर ओकर छवि बनैत छैक. अहीँ कहू एखनजे लोकसभ ओहि चैनल सँ जूड़ल छथि ताहिमे के एहन अछि जकर मिथिला-मैथिली किंवा देशक आन कोनो क्षेत्रमे एहन कोनो योगदान हो जाहि कारणे ओ जानल जाइत हो. एहनामे केहन कार्यक्रम बनत ? सुनबामे आयल जे ओ चैनल आब न्यूज चैनल अछि, तखन ओहिठाम कोन एहन पत्रकार अछि जकरा अहाँ जनैत होइ से कहू ? जा क्षेत्र विशेषक विशेषज्ञ लोक नहि जूड़त ओकरा मौलिक प्रोग्राम बनेबाक छूट नहि देल जेतैक, ता कोनो चैनल सफल कि प्रभावी नहि भऽ सकत.
मैथिली मे आन-आन भाषाक नाटकक अनुवाद आ' मंचन तऽ भऽ रहल छैक मुदा मैथिली नाटकके आन भाषामे किएक नहि अनुवाद होइत छैक ? की एकर स्तर तेहन नहि होइत छैक ?
बात मात्र स्तरक नहि छैक. बात हीन मानसिकताक छैक जे मैथिलीभाषी युवक कोनो आन भाषामे रंगकर्म करैत अछि से अपन भाषाकेँ हीन बुझैत अछि. एखनधरि दर्जनसँ बेशी मैथिल रंगकर्मी एन.एस.डी. सँ डिग्रि लऽ चुकल छथि मुदा, ओ मैथिलीमे रंगकर्म नहि करैत छथि तैँ आनोठाम हुनका मोजर नहि भेटैत छनि. आन मातृभाषा संगे एहन बात नहि छैक. आनठाम रंगकर्म केनिहार लोककेँ अपन रंगकर्मकेँ बारेमे पता सेहो नहि छैक. दोसर जे मैथिलीमे एहन अभिनेता आ' रंगकर्मी सभकेँ बुझाइत छैक जे आन भाषामे रंगकर्म केनिहार मैथिल लोक सभ नीक हालति मे अछि. ओकरा सभकेँ तकर खौंझ सेहो छैक. तैँ ओ सभ मैथिली भाषाकेँ नाटकक अनुवाद नहि करैत अछि. पछिला नओ बरखक भारत रंग महोत्सब देखलाक बाद तऽ हमरा इएह लगैत अछि जे मैथिली रंगमंच बहुत पाछाँ नहि अछि. किछु रंग संस्था तऽ विश्व स्तरक अछि. जँ सत्य पूछी तऽ मैथिलीमे रंगकर्म कम भऽ रहल अछि. दोसर बातजे मैथिली एहन संस्कृति क्षेत्रक भाषा अछि जकर मंचन सभक लेल संभव नहि. तैँ आन भाषा-भाषीक एहिदिस धेयान नहि जाइत छैक. आ' मैथिल रंगकर्मीकेँ तऽ बारीक पटुआ तीत लगैत छैक. हम स्वयं मलंगिया जीक ओकरा आंगनक बारहमासाक हिन्दी अनुवाद कएने छी आ' तकर मंचन जनसंस्कृति मंच पर पाँच दिनधरि पटनाक कालीदास रंगालयमे भेल रहय.
पत्रकारिता सँ कहिया जुड़लहुँ आ' एहि सँ जुड़बाक कोनो खास प्रयोजन बुझायल ?
१९८७मे हम आर्यावर्त पटनामे प्रशिक्षु भऽ गेल रही. पिता पत्रकार रहथि तै इएहटा बाट देखाएल रहय तैँ । १९८८मे हम मैथिलीक भाखा प्रकाशन सँ जुड़ि गेल रही. ओना मैथिली पत्रकारिता सँ हमर पहिल जुड़ाव माटि-पानि संग रहय. ओकर संपादकीय विभागमे हम नओ अंकमे काज केने रही । मैथिली मासिक भाखा बंद भेलाक बाद ओ पाक्षिक भाखा टाइम्स भऽ गेल रहय जकर हम मुद्रक, प्रकाशक आ' संपादक रही. बादमे हम पाटलीपूत्र टाइम्स, पटनामे सब-एडिटर भऽ गेलहुँ. ओतऽ सँ राष्ट्रीय नवीन मेल डालटनगंज चलि गेलहुँ जतय सालभरि संपादकीय प्रभारमे रही. फेर पटनाक हिन्दी मासिक वानगीमे आपस आबि गेलहुँ. वानगी सँ फेर हिन्दी साप्ताहिक न्यूजब्रेकमे आबि गेलहुँ, जतऽ मूख्य उप-संपादक रही. ओतहिसँ प्रभात खबर, पटना चलि गेलहुँ. २००३मे हम दिल्लीक प्रथम प्रवक्ता आबि गेलहुँ, विशेष संवादाताक रूपमे. ओहिठाम हमर संपादक रामबहादुर जी रहथि. २००९मे मैथिली चैनलक प्रभारी बनिकऽ सौभाग्य टी.भी. चलि गेल रही. फेर न्यूज देलहीक मेट्रो लाइव हिन्दी साप्ताहिकमे न्यूज कॉर्डिनेटर भेलहुँ. आ' आब १ जुलाई २०१२ सँ मिथिला आवाजमे समाचार संपादककेँ रूपमे कार्यरत छी.
करीब १०० बरखक इतिहास रहितो मैथिली पत्रकारिता जगजियार नहि भऽ सकल. अहाँक नजरिमे एकर की कारण छैक ?
एखनधरि मैथिलीमे पत्रकारिताक भाँज पुराओल गेल अछि. तैँ सभठाम असफलता भेटल. "मिथिला आवाज''क माध्यमे पहिल खेप युवाशक्तिक आरंभ भेल अछि. एकरा सफल हेबाक आशा करू. एहिसँ पहिने जे पत्रकारिता भेल से अपन नाम कमेबा लेल. से उद्देश्य जखन पूरा भऽ जाइत छलैक तऽ प्रकाशन ठप भऽ जाइत छलैक. लागत सेहो तेहन नहि रहैत छलैक जाहिसँ सफलताक बाट खुजैत. तै सभतरि सभकेँ असफलता भेटलैक. मुदा मैथिलीकेँ एहने प्रयास सब जीयाकेँ रखलकै तैँ ओकरा खारिज नहि कएल जा सकैत अछि. जैँ मैथिलीमे काल्हि पत्रकारिताक दीप टिमटिमाइत रहलैक तैँ अहाँ आइ चारि बजे भोरबा धरि हमरासँ गप्प कऽ रहल छी ।
अहाँक पत्रकारिताकेँ असफल हेबाक हमरा कोनो कारण नहि देखाइत अछि. आब समय बदलि गेल छैक. मुदा एहिक्रममे कोलकाता सँ मिथिला समाद लगातार चारि बरख सँ प्रकाशित भऽ रहल छैक मुदा मिथिला सँ एतेक दिनमे कोनो समाचार पत्र नहि बहरेलैक तकर की कारण बुझैत छी ?
मिथिला सँ बहुत दिनधरि स्वदेश, मिथिला मिहिर आ' समाद दैनिक निकलैत रहल अछि आ' एकर लोकप्रियता सेहो खुब छलैक. मिथिला-मिहिर बंद भेलाक बाद एकटा गैप छलैक जकरा मिथिला समाद भरलक. ई सराहनीय काज अछि मुदा, सौभाग्य मिथिले जकाँ एत्तहु वित्तक अभाव अछि.
कहल जाइत छैक जे मैथिलीमे पाठकक अभाव छैक. अहाँ एहिसँ कतेक सहमत छी आ' पाठकक संख्या बढ़ैक ताहि लेल की कएल जेबाक चाही ?
मैथिली पढ़बाकेँ लोकके आदति नहि छैक तैँ पाठकक अभाव भऽ रहल छैक. ओना टेलीविजन आबि गेलाक बाद सभ भाषामे पाठक कमलैक अछि. मुदा, आब पोथी दिश लोक घुरि सेहो रहल छैक. मैथिलीमे लोकप्रिय साहित्यक अभाव सेहो रहलैक अछि. मिथिला क्षेत्रक अदहा आबादी एखनो अनपढ़ अछि ताहि हिसाबेँ देखि तऽ अपना भाषाक पाठक कम नहि अछि. साक्षर लोकमे महिला कम पढ़ल छथि तैँ पाठक आर कम भऽ जाइये. जेना-जेना साक्षरता बढ़त तेना-तेना पाठक बढ़ल चलि जाएत. पाठक बढ़ल नहि तऽ "विदेह" आ आन-आन आब ई-पत्रिका सभ किएक आबि रहल अछि ? हमरा मैथिलीमे पाठकक संख्या निराश नहि करैत अछि. आइयो प्रो.हरिमोहन झाक पाठक नहि घटल अछि.
अहाँ वर्तमानमे "मिथिला आवाज"क समाचार संपादक बनाओल गेलहुँ. कोनो खास योजना मोनमे अछि?
योजना अछि, ताहि पर काज कऽ रहल छी । दरभंगामे टीमके प्रशिक्षण चलि रहल अछि. ओहिठाम न्यूज रैप पर काज होयत. छओ पेज रंगीन अछि. नीक अनुवादक चुनौती अछि. संगहि इलाकामे मैथिली लिखऽ बला पत्रकार तैयार करबाक अछि. ई सभ काज हमर टीम १ जुलाई सँ करबामे जुटल अछि. मिथिला आवाजक संग आर बहुत रास महत्वाकांक्षी योजना सभ अछि जे समय एला पर अपने सभक सोझाँ आओत.
मिथिला आवाज मैथिली पत्रकारिताक उत्थान करत. एहिबात सँ अपने कतय धरि आश्वस्त छी ?
हमरा भरोस अछि तैँ नओ सालक दिल्लीमे अपन जमाओल रोजगार आ' रंगकर्मकेँ छोड़िकऽ ओहिठाम गेल छी. हमर जे-जे डिमांड छल से सभ अजित आजाद जी पूरा कऽ देलनि. आब मैथिलीकेँ एकटा सनगर अखबार देबाक चुनौती हमरा सोझाँ अछि. आ' हमरा भरोस अछि जे हम सफल होयब. ई एकटा एहन आरंभ होयत जतऽ से बहुत रास नव बाट खूजत आ' मैथिलीक इतिहासमे चंद्रमोहन झा आ अजित आजादक नाम सुरक्षित भऽ जाएत.
एकटा साहित्यकार के रूप मे अपन-यात्राक संबंध मे जनतब दिअ'?
हम कविता सँ शुरूआत केलहुँ. मिथिला मिहिर साप्ताहिक आ' दैनिकमे कविता, गजल, लघुकथा आ' बहुत रास व्यंग्य रचना प्रकाशित अछि. कोशी-कुसुम, स्वाती, मैथिली अकादमी पत्रिका, भाखा, मिथिलांगन, परिछन आदि पत्रिकामे सेहो रचना सभ प्रकाशित अछि. आरंभ आ' अंतिकामे सेहो कविता सभ छपल अछि. पहिल सहयोगी काव्य संकलन अंतर्व्यथा १९९०मे आएल छल. ओहीसाल हिन्दीमे “पर्यावरण शिशु गीत” आएल. २०००मे चेतना समीति, पटना सँ "अग्नि पथक सामा" आएल. एकर अतिरिक्त भंगिमाक कोनो अंकमे हमर नाटक मुद्रा यज्ञ छपल रहय. हेमनिमे दिल्ली सँ प्रकाशित "परिछन"मे हमर नाटक "नैका-वनजारा" सेहो छपल अछि. हमर मंचित आ' अप्रकाशित नाटक सभ अछि -१. मोर मन मोर नै पतियाए २. मुद्रा यज्ञ ३. लोरिकायन ४. देसिल बयना ५. उगना हॉल्ट ६.नैका वनजारा ७. मलाहक टोल. एकर अतिरिक्त आकाशवाणी पटनासँ हमर दर्जन भरि रूपक प्रसारित अछि. दस बरखसँ बेसी ओहिठाम मैथिली समाचार वाचन कएने छी. मैथिली नाटकमे बी. हाइग्रेड कलाकार रहल छी. १५०सँ बेसी नाटकमे अपन स्वर देने छी जाहिमे सिंहासन बतीसीक ३४ प्रकरणमे राजा भोजक लेल स्वर देने छी. एकर अतिरिक्त सौभाग्य टी.भी.क लेल "दीयर-भौज"क १५५ एपीसोड लिखने आ' निर्देशित कएने छी.
अहाँ अभिनय, मंच संचालन आ' अनुवादक क्षेत्रमे सेहो काज केलहुँ. एहि विषयमे किछु जनतब दी ? ई सभ मात्र एकटा संयोग छल वा कोनो खास कारण आ'कि मजबूरी रहल जे कतहु एकडारि पकड़ि नहि रहि सकलहुं?
ई सभ मैथिलीक जरुरति छलैक तैँ हमर वरिष्ठ लोकनिकेँ जतऽ हमर जरूरति होइत छलनि हमर उपयोग करैत छलाह. रंगमंचक विभिन्न इलाकाक काज करय पड़ल कारण ओतऽ विशेषज्ञ लोकक अभाव छलैक. तै मेकअप, लाइट,सेट, संगीत संग अनुवाद सेहो किएक तऽ मैथिली भाषाक लिखय बला लोक कम छल.
अंतमे युवावर्गके किछु कहए चाहबनि?
बस अपन मोनमे ठानि लिअ' जे करऽ चाहब से अहाँ कऽ लेब. कखनो भगवान भरोसे नहि रहू. अहाँक मदतिकेँ लेल कियो नहि आओत. अपन मदति अहाँकेँ अपनहि करऽ पड़त. तै केहनो खराब परिस्थिति हो अहाँ हिम्मति नहि हारू. एकदिन सभकेँ स्वीकार करऽ पड़तैक जे अहाँ बड्ड काजक लोक छी आ' कोनो लक्ष्य पाबि सकैत छी.


c: text/html

text:
कलकत्ता. सितंबर मासक "संपर्क"क बैसार दिनांक १४ अक्टूबर २०१२ रविदिन नवीन
प्रकाशनक कार्यालय कक्ष मे संपन्न भेल. एहि बैसारक अध्यक्षता प्रसिद्ध
साहित्यकार नवीन चौधरी कएलनि.उपस्थित रचनाकार सभ बेस उत्साहपूर्वक अपन-अपन
टटका रचनाक पाठ कएलनि आ' ओहि रचना पर उपस्थित आन-आन सदस्यसभ अपन
प्रतिक्रिया देलनि. साँझ मे छह बजे सँ बैसार प्रारंभ भेल जे करीब दू घंटा
धरि चलल. "संपर्क"क बैसार मे आशीष अनचिन्हार, रोहित कुमार मिश्र, चंदन
कुमार झा मिथिलेश कुमार झा, आ' नवीन चौधरी अपन-अपन रचना पाठ कएलनि.रोहित
कुमार मिश्रक "शनिदेवक कृपा" उपस्थित साहित्य-प्रेमीकेँ बेस नीक लगलनि.चंदन
कुमार झा एवं आशीष अनचिनहारक गजल सेहो प्रशंसित भेल.मिथिलेश कुमार झा'क
विहनि कथा तथा संतोषी कुमारक दू गोट कविता उपस्थित लोकक बीच अपन बेस प्रभाव
छोड़लक.साहित्यक नोबेल पुरस्कार २०१२सँ संबंधित नवीन चौधरीक रिपोर्ताज
अत्यंत सूचना प्रद छल. पठित रचना सभपर मिथिलेश कुमार झा, देवीशंकर
मिश्र,आशीष अनचिन्हार,संतोषी कुमार, चंदन कुमार झा आ' नवीन चौधरी विस्तृत
चर्चा कएलनि.ज्ञात हो जे संपर्कक बैसार हरेक मासक दोसर रवि कें होइत अछि.
नव-नव साहित्यकारकें साहित्यलेखनक दिशामे उचित मार्गदर्शन सेहो एहिठाम
भेटैत अछि. अगिला मासक संपर्क ११ नवम्बर कें होयत.
(Report: मिथिमीडिया ब्यूरो)

robotstxt: allowed

filter: keep


text:
ऊर्जा
-
सबके लेल हमेशा ऊर्जा केँ जरूरत…
इ आधुनिक ऊर्जा सेवा विकास केँ लेल बहुत जरूरी कुंजी छइए .भारत के आू बढ़इए लेल ऊर्जा मांग बढ़ोतरी पर छइए. इ महत्वपूर्ण समय पर ध्यान देवा केँ जरूरत छै. नवीकरणीय स्नेंतोक स उर्जा उत्पादनक में वृद्धिक , ऊर्जा, संरक्षणक, आ ऊर्जा के क्षमता में सुधार कर केँ.
-
ग्रीण पर्यावरण- सबके ले छइए दायित्व
पर्यावरण आ जलवायु परिवर्तनक आब केवल समेलनक में चर्चा करइ ले वैश्विक मुद्दा नइए रहि गेलक्ष्ए. इ जै चइए सॅ आदमी केँ डली केँ समस्या बन गेलक्ष्ए . तहि दवारे अपन व्यक्तिगत तौर पर अपन धरती ग्ह केँ हराभरा कर केँ अछि.
ऊर्जा संरक्षणक वृद्धिक, ऊर्जा के स्तर में सुधार आ नवीकरणीय स्नेंतोक स ऊर्जा केँ उत्पादन में वृद्धि करइए क विशेष करइए ग्रामीणलोकनिक क्षेत्रक में ऊर्जा मामलक में निश्चित रूप स आत्मनिर्भर बनाइल जा सकइए अइया.
इ ऊर्जा विषयक पर आधारित भाग विभिन्न संदर्भक, आवधारणाओंक व सफल कहानिक माध्यम स ऊर्जा केँ विभिन्न रुपक सूचना केँ पहुंचावक के प्रयास करइए रहल छैय जहि स आम आदमी ओकर उपयोग व होइए स लाभ उठा क प्रेरित होइए.
ऊर्जा केँ कुछि मूल बात
इ भाग में ऊर्जा केँ मूल बात केँ अंदरइए ऊर्जा केँ स्नेतक, ऊर्जा केँ प्रकार , ऊर्जाक इकाई आ ऊर्जा व ओकरा स संबंधित जानकारी देल गइल अछि.
ऊर्जा प्रौद्ययोगिकीक
इ भाग में ऊर्जा संरक्षणक , ऊर्जा दक्षता , हरित ऊर्जा उत्पादनक आ वर्षाक पाइन संरक्षणक स जुड़ल विभन्नि प्रौद्ययोगिकीक केँ बारे जानकारी प्रदान करइएया.
निक प्रथा
इ भाग में समुदायक ऊर्जा आ पाइन केँ मांग पर विभिन्न तरह केँ अनुभवआ प्रयोग केँ प्रस्तुत काइल गेलक्ष्ए .
स्त्रीगण आ ऊर्जा
इ भाग जै छई सॅँ स्त्रीगण आ ऊर्जा सॅँ जुड़ल अनेकों तरह सॅँ प्रस्तुत करइएया.
नीतिगतक सहायता
अइ भाग में सरकाकर सहित अनेक एजेंसिक स जुड़ल अनकों तरह क नीतिक आ योजनाअक केॅ जानकारी प्रसतुत करइएया.
ग्रामीणलोकिनक नयाक विचार
अई भाग में पर्यावरण स जुड़ल नयाक विचार केँ जानकारी दइत अछि.
पर्यावरण
अई भाग में पर्यावरण स जुड़ल नीतिक , सुझाव,प्रौद्ययोगिकीक आ कईक तरह सबके लेल महत्वपूर्ण जानकरी दइया.
चर्चाक मंच
ऊर्जा चर्चाक मंच खेती स जुड़ल अनको मुद्दाक पर हमरा सबके अपन विचार प्रस्तुत कर केँ साथ अपन विचार आ सूचानक केँ आदान-प्रदान कर केँ अवसर दइया.


text:
विकिपिडिया:स्रोत उल्लेख
सन्दर्भ सामग्री वा स्रोत मतलब लेखमे भएल विषयसभके विश्वसनीय वा सन्तोषजनक माध्यमसँ प्रमाणित करेनाए छी । विविध दृष्टिकोण होमएवाला लेख्य विषय, मतमतान्तर भएल लेखसभ आ केकरो कहावत, उक्ति लेखमे राखला पर सन्दर्भ सामग्री जोड्नाए आवश्यक अछि । ई पृष्ठ लेखमे सन्दर्भ सामग्री केना जोड्ल जाएत अछि से बातसभक निर्देश कराएत ।
सन्दर्भ सामग्रीक उदाहरण:
कर्ण, प्रताप (२०७१) विज्ञान आ महत्व, फाइन प्रिन्टिङ, पृष्ठ २५
विषय सूचीसभ
सन्दर्भ सामग्री जोड्ए लेल[सम्पादन करी]
कोनो वाक्य लिख लेलाबाद उक्त वाक्यमे सन्दर्भ सामग्री जोड्ए लेल
...  प्रयोग करी ।
कानुन सभ्यतासंगे सुरू भएल ।  अधिकारी, रमेश ''कानुनको सिद्धान्त'', रत्न पुस्तक भण्डार, २००७, पृ. २
ई एना देखाएत...
- कानुन सभ्यतासंगे सुरू भएल ।[1]
सन्दर्भ सुची तयार करै लेल[सम्पादन करी]
लेखक अन्तिम भागमे वाह्य लिङ्कसभसँ उपर सन्दर्भ सामग्रीक सूची राखल जाएत अछि ।
लेखमे एना सन्दर्भ सामग्रीक सूची बनाबी...
वा
{{reflist}}क प्रयोग करी ।
==सन्दर्भ सामग्री== {{reflist}}
साधारण सन्दर्भ[सम्पादन करी]
लेखक वाक्यहसभमे नैजोडल मुदा लेख्य विषय मिललजुलल सन्दर्भसभके सेहो क्रमाङ्कसंगे सन्दर्भ सामग्रीए मे राखल जा सकएत अछि ।


text:
मधुबनी : अंग्रेजी बाजब स्मार्टनेस केर पहिल शर्त भेल जा रहल छै. बिनु अंग्रेजी सिखने आगू बढब असंभव भेल छै आ बिहार मे अंग्रेजी शिक्षाक स्थिति ककरा नै बुझल छै? एकटा अंग्रेजी स्पीकिंग ट्रेनिंग इंस्टिट्यूट केर खगता मधुबनी मे भुझ्ना रहल छल आ से पूरा भ' रहल अछि लेट्स टॉक सं. एहि संस्थानक माध्यम सं धुरझार अंग्रेजी बाजबाक प्रैक्टिस कराओल जाएत. सितम्बर पहिल सप्ताह सं शुरू होमय जा रहल एहि संस्थान मे विभिन्न कोर्स संचालित कएल जाएत जे नेना कक्षा सं ल' प्रोफेशनल आ हाउज वाइफ लेल सहो होएत. संस्थानक ऋषि झा मिथिमीडिया कें कहलनि जे स्पीकिंग केर अलावे पर्सनालिटी डेवलपमेंट पर सेहो धियान देल जाएत.
आधुनिक सुविधा सं लैस ई संस्थान ऑडियो-वीडियो ट्रेनिंग सेहो उपलब्ध कराओत जे विद्यार्थी कें उत्तम ट्रेनिंगक प्रति आश्वस्त करत. जिला मुख्यालय मे एहन तरहल इंस्टिट्यूट सं लोक कें स्पीकिंग कोर्स लेल जिला सं बाहर दड़िभंगा, पटना वा दिल्ली जेबाक प्रयोजन नै. संस्थान सं विस्तृत विवरण लेल देल संपर्क सूत्र पर संपर्क क' अपन नामांकन सुनिश्चित क' सकैत छी.
[Sponsored Post]


text:
कपिलवस्तु नगरपालिका
प्राचिन तौलिहवा नगरपालिका हि हालक कपिलवस्तु नगरपालिका छी, जुन नेपालक पश्चिमाञ्चल विकास क्षेत्र अन्तर्गत लुम्बिनी अञ्चलमे पडैवाला कपिलवस्तु जिलामे अवस्थित अछि ।[२][३] कपिलवस्तु जिलाक सदरमुकाम रहल ठाम तौलिहवा हि नगरपालिकाक केन्द्र अछि ।[४]
विषय सूचीसभ
जनसङ्ख्या[सम्पादन करी]
नेपालक राष्ट्रिय जनगणना बि.स.२०६८ अनुसार कपिलवस्तु नगरपालिकाक जनसङ्ख्या ३०,४२८ रहेको छ । कपिलवस्तु नगरपालिकामा ५,१३० घरधुरि छन ।[५]
सन्दर्भ सामग्रीसभ[सम्पादन करी]
- ↑ "नेपालक राष्ट्रिय जनगणना २०६८ (गाविस तह)". नेपाल सरकार. राष्ट्रिय योजना आयोग. नोभेम्बर २०१२. http://cbs.gov.np/wp-content/uploads/2014/04/50Kapilbastu_WardLevel.pdf. अन्तिम पहुँच तिथि: नोभेम्बर २०१२.
- ↑ "कठै कपिलवस्तु नगरपालिका !"।
- ↑ "नेपाल सरकार स्थानिय विकास मन्त्रालय", स्थानिय विकास मन्त्रालय, नेपाल सरकार।
- ↑ "जिला विकास समिति, कपिलवस्तु (संक्षिप्त परिचय)", जिला विकास समिति, कपिलवस्तु, जिला विकास समिति, कपिलवस्तु।
- ↑ सन्दर्भ त्रुटि: अमान्य
टैग;
नेपालको राष्ट्रिय जनगणना २०६८ (गाविस तह)नामक संदर्भ की जानकारी नहीं है
बाह्य जडीसभ[सम्पादन करी]
एहो सभ देखी[सम्पादन करी]


text:
मैथिली किस्सा – गोनू झा रहथि सतर्क आ बुद्धिमान लोक छलाह। अपन बुद्धिमत्ता आ विद्वताक बल पर ओ सदैव मिथिलाक राजदरवार में आदर पाबथि आ यदा-कदा इनाम सेहो। एक बेर गोनू झा बांगक खेती नीक जकाँ कयने रहथि। उपजा सेहो नीक भेलनि। ओकरा बेचि नीक पाइ सेहो अर्जित कयलनि। मुदा हुनका चिन्ता छलनि जे बांग तं बिका गेल मुदा बंगौर (बाँगक बिया) के क्यो पुछनिहार नहि। ओ एही व्यथें मुइल जाइत छलाह जे हाटमे एकरा पुछनिहार नहि। ओ एही व्यथें मुइल जाइत छलाह जे हाटमे एकरा पुछनिहार केओ कियक नहि अछि।
एही क्रममे एक दिन रातिक बहुत बिलम्ब सं ओ घर घुरलाह त आभास भेलनि जे चोर आँगनक कोंटा सभ पकड़ने अछि। पहिने गोनुके अपन घरमे राखल बांगक रुपैयाक चिन्ता भेलनि – भ सकैछ, होने हो चोरबा सभ एही रुपैयाक गंध पाबि एम्हर टघरल अछि। मुदा तुरत हुनका दिमाग मे किछु कंपन भेलनि। आ निसभेर सुतलि अपन पत्निकें जगबगैत डाँटब आरम्भ क देलनि जे अहाँ सभ दिन एके रंगक रहि गेलहूँ। देखू त एतेक दामी बंगैरकें अहाँ आंगनमे छोड़ने छी, पत्नी बजलाह – “ओकरो कोनो मोल छै? हम त ओकरा गिद्दरकें खयबाक लेल छोड़ने छी।”
इहो पढू : मैथिली किस्सा – गोनू झा के ढाकी
गोनू झा कहलखिन – “राम-राम ई की कहैत छी।” गोनू झा कहलखिन – अहाँकें बुझल अछि जे हम एकटा वैध-सम्मलेनसं आबि रहल छी। ओतुक्का वैध लोकनि कहलथिन अछि जे बंगैरसं कुष्ट रोग छुटैत छैक। तुरत एकर भाव सय टके सेर भ रहल अछि। एहिना बड़ीकाल धरि दुनु गोटमे वाकयुद्ध चलैत रहलनि। गोनू झा एहि युद्घ द्वारा बातकें नीक जकाँ फड़ीच्छ क देलनि जे बंगौर सन दामी बस्तुकें आँगनमे छोड़ीक हुनक पत्नी बड़ पैघ गलती कयलनि अछि आ तकर निदान तखनहि संभव जे शुभक ई राति कहुना बीति जाय।
थोड़क कालक बाद गोनू झाकें निन्न आबि गेलनि। ओ फोंप काट लगलाह। पत्नियों सुति रहलथिन। आ तखने नुकायल चोर सभ बंगौर ल क पार भ जाइत गेल। भिनसरे गोनू झाकें उक्त् चोरीक पता चललनि तं बजलाह – कोनो बात नहि। ल जाय दिऔक। बंगौर ने ल गेल हमर भाग्य थोड़े ल गेल अछि। सत्तक होयत तं बंगौर सुदि समेत घुरि आओत।
इहो पढू : मैथिली किस्सा – गोनू झाक बिलाड़ी
हुनक पत्नी अपराध – बोधसं लदल अपन काजमे लागि गेलीह। हुनका एहि चोरिक बड़ दुःख रहिन, मुदा आब त तकर कोनहु उपाय नहि रहिन। गोनू झा बेरुपहर जखन हाट पहुँचलाह त देखैत छथि जे चोरबा सभ बंगौरक बोरा सभ गेटने ओत उपस्थित अछि। संगमे चाउरक बोरा सभ सेहो राखल छैक। ओ ओहि दोकान लग अयलाह। चाउर दनादन बिकयाल जा रहल छल मुदा बंगौरक केओ पुछनिहार नहि छल। गोनू झा गन्हिकि नजरिसं बंगौराकें देखलथिन आ ओकर दाम पुछलथिन।
चोरबामेसं एक गोटे बाजल – “सय टके सेर छै वैध जी!” गोनू झा कहलखिन – अरे रतुका भाव छोड़ह, दिनुका भाव कहह। गोनू झा अपन कुटिल हंसीकें दबबैत कहलथिन। एतवा कहबाक छलैक की चोरवा सभक माथा ठनकल। अरे, ई त वैयह छथि जिनका ओत रातिमे चोरि कयल अछि। ओ सभ, किछुकें छोड़ी-छाडी अपन अपन जान ल क पड़ायल। एकबेर फेर चोर सभ कें छकेबा मे गोनू सफल भेलाह।
इहो पढू : मैथिली किस्सा – गोनू झाक चारिटा बेटा
गोनू झा सभसँ पहिने ओकर बगुलिकें अपन अधीन कयलनि आ गाड़ी बरद कसबाय, तोहि पर बंगौरक संग बांचल चाउरक पट्टा सभ लदबाय ओकरा अपन घर दिस विदा कयलनि। बाटमे भेटलनि एकटा मलाह, जे हाट आबैत छल। तुरत ओकर सभ माछ कीनी, पाइ चुकता क पंडिताइनक स्मरण करैत निछोहे घरमुहाँ भ गेलाह।
गोनू झा के किस्से: गोनू झा के बंगौर के चोरी
➥ गोनू झा के और किस्सा पढ़ैय के लेल क्लिक करू।
(Read all latest Maithili News, Gonu Jha News Headlines in Maithili and Stay updated with Maithili Samachar)


text:
वि दे ह विदेह Videha বিদেহ http://www.videha.co.in विदेह पथम मैथिली पाक्षिक ई पत्रिका Videha Ist Maithili Fortnightly e Magazine विदेह पथम मैथिली पाक्षिक ई पत्रिका नव अंक देखबाक लेल पृष्ठ सभकेँ रिफ्रेश कए देखू।
आशीष अनचिन्हार
दू टा गजल
1
मोन पड़लै
नोर खसलै
अर्थ दिव्यांग
शब्द टहलै
बात बजिते
जीह कटलै
देह छुबिते
देह गललै
लोक अप्पन
आन लगलै
सभ पाँतिमे 2122 मात्राक्रम अछि। दोसर शेरक पहिल पाँतिक अंतिम लघु छूटक तौरपर लेल गेल अछि।
2
एकै आदमी चोर फकीरक सरदार
बड़ हरीफ लागैए शरीफक सरदार
बाहर टूटल फूटल भीतर चकमक छै
बड़ अमीर लागैए गरीबक सरदार
एना पसरल हेतै गुप्त बात सौंसे
कनपातर लागैए बहीरक सरदार
मोती केर आसमे गहलहुँ धार मुदा
बड़ उत्थर लागैए गँहीरक सरदार
रहि जेतै ई आसन बासन सिंहासन
आ चुप्पे उड़ि जेतै शरीरक सरदार
सभ पाँतिमे 222-222-222-22 मात्राक्रम अछि। दू टा अलग अलग लघुकेँ दीर्घ मानल गेल अछि
ऐ रचनापर अपन मंतव्य editorial.staff.videha@gmail.com पर पठाउ।


text:
सुभाष चन्द्र यादव कें प्रबोध साहित्य सम्मान पर मिथिमीडिया द्वारा साहित्यकार लोकनिक प्रतिक्रिया बुझल गेल. चयन समितिक अध्यक्ष भाषाविद् उदयनारायण सिंह 'नचिकेता' कहैत छथि जे चयन समितिक अध्यक्ष हेबाक कारणे सुभाषजीकेँ पुरस्कार देबाक घोषणाक औचित्यक मादेँ कोनो प्रतिक्रिया देब हुनका लेल उचित नहि होयत किंतु बहुतो योग्य नामक बीच सुभाषजीक नाम सेहो छल आ संयोगवश चयन समितिक सदस्य द्वारा सुझाओल नाममे सभसँ उपर हिनक नाम छल. अन्य नाओ मे डॉ.भीमनाथ झा, कीर्तिनारायण मिश्र, डॉ.प्रेमशंकर सिंह, गजेन्द्र ठाकुर आदिक नाओ प्रमुख छल.
हालहिमे साहित्य अकादमी पुरस्कारक लेल चयनित डॉ.शेफालिका वर्मा एहि घोषणापर अपन हर्ख व्यक्त करैत कहलनि जे सुभाषजीक मैथिली साहित्यक प्रति समर्पणकेँ देखैत ई कहल जा सकैत अछि जे हुनका सम्मान भेटबामे कने देरी भेल अछि. एहिठाम सुभाषजी सम्मानित नहि भेलाह अछि बल्कि सम्मानक सम्मान बढ़लैक अछि.
मैथिलीक पहिल टैगोर साहित्य सम्मानसँ सम्मानित साहित्यकार जगदीश प्रसाद मण्डल कहैत छथि जे ओना तऽ सुभाषजीक साहित्यक धारा कमोवेश पुरने छनि किंतु हुनक मैथिली साहित्यक प्रति समर्पणक अछैतो, हुनका जे मुख्यधारासँ कतिआयल गेल एवं प्रपंच कऽ दबाओल गेल ताहिसँ हुनकर हौसला कम भेलनि मुदा ई सम्मान फेरसँ हुनका नव उर्जा देतनि.
साहित्यकार कमल मोहन 'चुन्नू' अपन हर्ख व्यक्त करैत कहलनि जे मैथिलीक आधुनिक कथामे सुभाषचंद्र यादबक स्थान सर्वोपरि कहल जाएत. हिनक 'घरदेखिया' आधुनिक कथा लेखनक बाटमे एकटा टर्निंग प्वाइन्ट कहल जाएत. 'बनैत-बिगड़ैत' सेहो एही धाराकेँ आगाँ बढ़बैत छनि. अपन कथाक माध्यमेँ सर्वहाराकेँ मैथिली साहित्यक मुख्यधारामे जोड़ि अनबामे हिनकर कथा एकटा पुलक काज केलक अछि. ई समाजक जाहि वर्गक चित्रण अपन साहित्यमे करैत छथि तकर मैथिलीमे अभाव रहल अछि. ओना हिनकर कलम कने रुकि-रुकिकऽ चलैत रहल अछि मुदा जहिया कहियो चलल ई नोटिस मे एलाह. कम लिखबाक पाछाँ व्यक्तिगत आ सामाजिक दुनू कारण भऽ सकैत छैक.
युवा साहित्यकार आ' सक्रिय मैथिली सेवी अजित आजाद कहैत छथि ओ हमर आदर्श रहलाह अछि. हुनका सम्मान भेटलनि से सुनि हम बहुत हरखित छी. ओ बहुत कम लिखलनि मुदा जतबे लिखलनि से मैथिली कथा-साहित्य जगतमे माइलक पाथर सन छैक. सुभाषजीक रचना सभ उदाहरण प्रस्तुत करैत अछि जे कोन तरहेँ कम्मो लिखलासँ मैथिली साहित्यक उत्कृष्ट सेवा कऽ सकैत छी. हुनक रचनामे प्रयुक्त भाषा आ शिल्प एखनो बेछप अछि. ओ आम जनताक भाषामे लिखैत रहलाह अछि हालाँकि मुख्यधाराक रचनाकार एकरा झट दऽ स्वीकार नहि केलनि मुदा ओ अपन रास्ता धयने रहलाह आ साहित्यसँ समाजकेँ जोड़बामे सफल भेलाह. हुनका लेल आब कोनो सम्मान बेसी महत्व नहि रखैत अछि. हुनक कृति पढ़ि पाठकक मोनमे जे सम्मान जगैत छैक ताहि आगाँमे हजारो सम्मान आ पुरस्कार कम पड़ि जाएत.
(Report: चन्दन कुमार झा)


text:
स्टुडेन्ट अफ द इअर
स्टुडेन्ट अफ द इयर एक भारतीय प्रेमप्रसङ्गयुक्त नाट्य चलचित्र छी जे करण जोहरद्वारा निर्देशित अछि आ शाहरुख खानक रेड चिलिज इन्टरटेनमेन्टक सहयोगसँ धर्मा प्रोडक्शन्सक नीचा बनल जकर निर्माता हीरू यश जोहर छी ।[४] ई चलचित्रमे सिद्धार्थ मल्होत्रा, वरुण धवन आ आलिया भट्ट मुख्य भूमिकामे अछि आ ऋषि कपूर, साना सईद, रोनित रोय, साहिल आनन्द, राम कपूर आ फरीदा जलाल सहायक भूमिकामे अछि । इस चलचित्रमे बोमन ईरानी, काजोल, फराह खान आ वैभवी मर्चेन्ट अतिथि भूमिकामे अछि । ई चलचित्र १९ अक्टुबर २०१२ मे प्रदर्शित भेल छल ।[५]
कलाकार
- सिद्धार्थ मल्होत्रा अभिमन्यु सिंहक रूपमे
- वरुण धवन रोहन नन्दाक रूपमे
- आलिया भट्ट शनाया सिङ्घानियाक रूपमे
- साना सईद तान्या इसरानीक रूपमे
- ऋषि कपूर डीन योगेन्द्र वशिष्ठक रूपमे
- साहिल आनन्द जीत खुरानाक रूपमे
- मानसी रछ श्रुति पाठकक रूपमे
- कयोज ईरानी कैजाद "सूडो" सोडाबोतलओपनरवालाक रूपमे
- मनजोत सिंह डिम्पीक रूपमे
- रोनित रोय कोच शाहक रूपमे
- राम कपूर अशोक नन्दाक रूपमे
- गौतमी कपूर गायत्री नन्दाक रूपमे
- फरीदा जलाल अभिमन्युक दादीक रूपमे
- अक्षय आनन्द अभिमन्युक चाचाक रूपमे
- मनिनी मिश्रा गीता सिंह (अभिमन्युक चाची)क रूपमे
- प्राची शाह कोच शाहक पत्नीक रूपमे
- नन्दिनी सेन शनायाक माताक रूपमे
- बोमन ईरानी हरिकिशन सनमक रूपमे
- सुषमा सेठ योगेन्द्रक माताक रूपमे आंशिक उपस्थिति
- फराह खान द डिस्को सङ्ग गीतमे जजक रूपमे अतिथि उपस्थिति
- वैभवी मर्चेन्ट द डिस्को सङ्ग गीतमे जजक रूपमे अतिथि उपस्थिति
- काजोल द डिस्को सङ्ग गीतमे जजक रूपमे अतिथि उपस्थिति
सन्दर्भ सामग्रीसभ
- ↑ "Student Of The Year (2012) – Review by Taran Adarsh", Taran Adarsh, BollywoodHungama.com।
- ↑ २.० २.१ "Student Of The Year (12A) – British Board of Film Classification", १६ मार्च २०१२, अभिगमन तिथि १७ मार्च २०१२।
- ↑ Student Of The Year 2012 Box Office Bollywood Hungama
- ↑ "Student of the Year", Bollywood Hungama, अभिगमन तिथि १९ अक्टुबर २०१२।
- ↑ Boxofficeindia.com. Boxofficeindia.com.


text:
नई दिल्ली । केंद्रीय कृषि आ उपभोक्ता मामला क मंत्रालय गन्ना स सीधा एथनॉल बनेबाक योजना पर विचार करि रहल अछि। आम तौर पर एथनॉल क उत्पादन चीनी क सह उत्पाद क तौर पर होइत रहल अछि, मुदा बिहार कई साल स सीधा एथेनॉल बनेबाक अनुमति मांगी रहल अछि। आब इ प्रस्ताव कानून मंत्रालय क लग मे पठाउल गेल अछि, किया जे एकरा लागू करबा लेल आवश्यक वस्तु अधिनियम क चीनी नियंत्रण संबंधी प्रावधान मे संशोधन करए पडत।
सूत्र क कहब अछि जे इ काज बिहार सरकार सबस पहिने शुरू केने छल। बिहार सरकार गन्ना स सीधा एथनॉल बनेबा लेल कईटा समझौता केने अछि। खनिज संपदा क अधिकांश हिस्सा झारखंड क हिस्सा मे गेलाक बाद बिहार अपन आर्थिक विकास क लेल कृषि आधारित उद्योग क विकास पर खास ध्यान द रहल अछि।
कानून मंत्रालय क मानब अछि जे प्रस्ताव पर अलग प्रावधान क तहत विचार कैल जा सकैत अछि नहि कि आवश्यक वस्तु अधिनियम क चीनी नियंत्रण संबंधी प्रावधान क तहत। एहि प्रावधान क तहत चीनी क उत्पादन, मार्केटिंग आ वितरण कए नियंत्रित कैल जाइत अछि। सूत्र क कहब अछि जे एथेनॉल आवश्यक वस्तु क तहत नहि अबैत अछि एहि लेल चीनी नियंत्रण प्रावधान क तहत विचार नहि कैल जा सकैत अछि।
कानून मंत्रालय संविधान क अनुच्छेद-47 क हवाला दैत कहैत अछि जे एकर तहत राज्य क इ जिम्मेदारी अछि जे ओ अपन ओहि ठामक लोक क जीवन स्तर आ पोषण स्तर मे सुधार करथि। सूत्र क कहब अछि जे एथेनॉल क नियंत्रित वस्तु क दायरा मे अनबाक लेल आवश्यक वस्तु अधिनियम मे संशोधन स पहिने अनुच्छेद-47 पर विचार करए पडत। कानून मंत्रालय खाद्य मंत्रालय क लग मे एखन अपन विचार नहि पठेलक अछि आ भारत क अटार्नी जनरल स राय मंगलक अछि। हालांकि, इ सेहो कहल जाइत अछि जे प्रधानमंत्री क आर्थिक सलाहकार परिषद सीधा एथेनॉल तैयार करबाक प्रस्ताव कए इ कहैत खारिज करि देने अछि जे एहि स खाद्य सुरक्षा पर नकारात्मक असर पड़त। आवश्यक वस्तु अधिनियम क अहम जिम्मेदारी खाद्य सुरक्षा सुनिश्चित करब अछि। सीधा एथेनॉल तैयार करबाक गप तखन स जोर पकडने अछि जखन स सरकार ईंधन मे 5 स 10 फीसदी एथेनॉल मिलेबाक मंजूरी देने अछि ताकि प्रदूषण घटि सकए। हालांकि, एखनो एथेनॉल मिलेबा सबंधी कोनो अनिवार्यता नहि अछि। किया कि अनिवार्यता स पहिने तेल कंपनी आपूर्ति सुनिश्चित करए चाहैत अछि। ब्राजील आ अमेरिका मे गन्ना स सीधा एथेनॉल तैयार कैल जा रहल अछि। भारत मे एखन 122 एहन इकाइ अछि जाहि ठाम सह उत्पाद क तौर पर एथेनॉल तैयार कैल जा रहल अछि। देश मे हर साल 120 करोड़ लीटर एथेनॉल तैयार कैल जाइत अछि।
बिहार कए गन्ना स सीधा एथेनॉल बनेबाक अनुमति देबाक तैयारी
नई दिल्ली । केंद्रीय कृषि आ उपभोक्ता मामला क मंत्रालय गन्ना स सीधा एथनॉल बनेबाक योजना पर विचार करि रहल अछि। आम तौर पर एथनॉल क उत्पादन चीनी क सह उत्पाद क तौर पर होइत रहल अछि, मुदा बिहार कई साल स सीधा एथेनॉल बनेबाक अनुमति मांगी रहल अछि। आब इ प्रस्ताव कानून मंत्रालय क लग मे पठाउल गेल अछि, किया जे एकरा लागू करबा लेल आवश्यक वस्तु अधिनियम क चीनी नियंत्रण संबंधी प्रावधान मे संशोधन करए पडत।


text:
नरायनपूर-मुरली स्टेशन. बहुत दिन पहिने सरकार नरायनपूर आ मुरली दुनू गाम केँ खुश करबाक क्रम मे एकर नाम नरायनपूर मुरली स्टेशन राखि देने छल. एहि स्टेशन पर एक दिस सँ मात्र तीन टा ट्रेन आबैत छल, तेँ कुल मिला केँ दिन भरि मे मात्र छओ टा ट्रेन’क आवाजाही छल. सलवार सूट केँ फेरि साड़ी पहिर बिना कोनो मेक-अप केने ओ स्टेशन पहुँचि गेलीह.
रेलवे स्टेशन हमर हृदय’क करीब रहल अछि. बचपन मे लागैत छल जे छोटा बाबु दुनियाँ सबसँ पैघ आफिसर होइत छैक. बचपन मे इच्छा छल जे पैघ भऽ केँ ट्रेन’क गार्ड बनब, जिनकर ईशारा सँ हजारो टन वाला ट्रेन अपने चलि दैत छैक. कतेको बेर हम सुपौल जिला’क अन्तर्गत सरायगढ़ रेलवे स्टेशन पर गुलमोहर’क गाछ निहारि चुकल छी. प्रस्तुत कथा, बचपन मे स्टेशन पर पसरल प्राकृतिक छटा सँ उत्पन्न प्रेम’क प्रतिक्रिया मात्र थीक. आशा अछि २०१० मे लिखल पहिल कथा केँ दर्शक लेखक पसन्द करताह.
स्टेशन ओहि लगपास’क सब सँ सुन्दर स्थान छल. रेखा केँ दूरहि सँ स्टेशन’क बाउन्ड्री’क कतार मे गुलमोहर’क गाछ देखा पड़लनि. लाल लाल फूल सँ आच्छादित पचासो टा गाछ एहि वीरान स्टेशन केँ आवश्यकता सँ बेसी मनोरम बना रहल छल. लग एला पर कोयली आ कौआ दुनू’क अवाज सुना पड़लनि. साँझ होमय वाला छल आ दोसर चिड़ै चुनमुनी जे ओहि सबटा गुलमोहर’क गाछ मे अपन खोता लगने छल अपन अपन खोता मे वापस आबि रहल छल. चिड़ै चुनमुनी’क कोलाहल सँ लागि रहल छल जे ओ अपन-अपन खोता केँ बिसरि गेल अछि आ "ई हमर" तऽ "ओ हमर" कहबाक क्रम मे वाद विवाद कऽ रहल अछि. बीच बीच मे कोयली’क कूक बाँकी कोलाहल केँ दबा दैत छल. लगभग तीस फीट चाकर प्लेटफार्म’क आधा भाग सीमेन्ट’क आ दोसर आधा दस फीट हरियर हरियर दुबि सँ भरल छल. दुबि वाला भाग मे किछु किछु दुरि हँटि हँटि केँ लकड़ी’क बेन्च छल. ट्रेन एबा मे एखन एक घँटा छल आ सबटा बेन्च बिल्कूल वीरान छल. मुख्य स्टेशन परिसर’क लऽग मे एकटा चाह’क आ दू टा पान’क दोकान छल. चाह’क दोकानदार अपन कोयला वाला चुल्हा केँ दोकान’क आगू मे राखि आगि पजारि रहल छल. एहि सँ निकलल धुआँ स्टेशन परिसर’क प्राकृतिक सुन्दरता’क लेल उपयुक्त नइँ छल. मुदा एक छोर पर ठाढ़ भेल रेखा जखन अपन नजरि एक किलोमीटर नम्हर प्लेटफार्म पर देलथिन्ह तँ मुँह सँ हठाते निकलि गेलनि, "अद्भूत, विहँगम, अतिसुन्दर". रेखा बी.ए. पास केने रहथि आ साहित्य मे आनर्स. साहित्य आ कला’क प्रेमी रहैथ. अद्भूत आ विहँगम शब्द हुनकर साहित्य प्रेम केँ उजागर करैत छलनि. साहित्य प्रेमी केँ प्राकृतिक सुन्दरता सँ बेसी आओर की चाही.
प्लेटफार्म पार कऽ केँ ओ प्रतीक्षा कक्ष गेलथि. ओतय मात्र तीन टा यात्री बाट ताकि रहल छल. दोसर दिस टिकट काउन्टर छल जाहि पर लिखल छल, "यह खिड़की ट्रेन आने के एक घँटा पहले खुलती है और पाँच मिनट पहले बन्द हो जाती है". बहुत देर धरि ओ सोचैत रहलीह जे ट्रेन एबा सँ पाँच मिनट पहिने टिकट खिड़की किएक बन्द भऽ जैत छैक. पुनः याद एलनि जे स्टेशन पर मात्र चारि टा कर्मचारी नियमित रुप सँ कार्य करैत छैक. स्टेशन मास्टर यानी बड़ा बाबु जक्शन पर रहैत छैक आ सप्ताह मे मात्र दुइ दिनक लेल एहि स्टेशन पर आबैत छैक. रेखा’क पतिदेव रमेश जे असिस्टेन्ट स्टेशन मास्टर’क (मतलब छोटा बाबु) पद पर तैनात छलाह नियमित रुप सँ क्न्ट्रोल रुम, बुकिन्ग काउन्टर, आ सिगनल’क जिम्मेदारी सम्हारैत रहैत छलाह. आ बाँकी एकटा खलासी आ एकटा चपरासी. छोटा बाबु’क जिम्मेदारी बहुते महत्वपूर्ण छल. दोसर कर्मचारी नइँ रहबाक कारणेँ ट्रेन एबा सँ पाँच मिनट पहिने खिड़की बन्द कऽ केँ ओ सिगनल डाउन करबाक लेल चलि जैत छलाह.
रेखा’क पति रमेश बहुत दिन सँ कहैत छलनि जे भोर साँझ केँ स्टेशन पर आबि जेबाक लेल. एतेक सुन्दर आ मनोरम स्थान दोसर ठाम नइँ भेट सकैत छलनि. स्थान ठीके बहुत मनोरम छल. भोर आ साँझ केँ प्राकृतिक सुन्दरता कनि आओर बेसी बढ़ि जैत छल. नइँयोँ जानि बुझि के, मुदा दिमागक एक कोनटी मे हुनका ई गप्प बैसल छलनि जे स्टेशन सन दिब्य स्थान पूरे ईलाका मे नइँ. टिकट काउन्टर फुजि गेल छल. वेटिँग रुम’क एक छोर सँ रेखा केँ खिड़की’क दोसर कात अपन पति’क व्यस्त मुँह देखा पड़ि रहल छलनि. किछुए काल मे लोक’क आवाजाही बढ़ि गेल. टिकट काउन्टर पर लाइन लागि गेल. रेखा वेटिँग रुम’क सार्वजनिक बेन्च पर बैसि अपन अतीत’क बारे मे सोचय लागलीह.
(२)
रेखा एक मध्यमवर्गीय मुदा प्रगतिशील परिवार सँ छलीह. हुनकर बाबुजी एक साधारण किरानी’क नौकरी सँ अपन मेहनत आ अपन मेधा’क बुता सँ आई केन्द्रीय सँस्थान मे आफिसर पद पर तैनात छलाह. बहुत कमे होइत छैक जे परिवारिक जीवन यापन करैत लोक अपन पढ़ाई लिखाई आगु जारी राखैत छैक. मुदा ओ डीग्री लैत गेलाह आ आई किरानी सँ आफिसर बनि गेलाह. दू टा बेटी छलनि आ एकटा बेटा. अपने गाम’क सरकारी स्कूल मे पढ़ने छलाह मुदा धिया पूता केँ कोनवेन्ट स्कूल मे अन्ग्रेजी मीडियम सँ पढेलाह. बेटी सब बेटा सँ बेसीए तेज छलनि.
समय बीतला पर जखन रेखा ग्रैजुएशन कऽ लेलीह तऽ हुनका रेखा’क विवाह’क चिन्ता सतबे लागलनि. रेखा सुन्दर, सुशील, गृह कार्य मे दक्ष, आ कान्वेन्ट एजुकेटेड छलीह. आधुनिक समाज मे एक योग्य कन्या’क सबटा गुण नेने. रेखा अपन विवाह’क पुरा जिम्मेदारी अपन बाबुजी पर सौँपि देने छलीह. हुनका विश्वाश छलनि जे ओ जे करताह से नीके.
रेखा केँ अपन बाबुजी’क केवल एकेटा चीज पसन्द नइँ छलनि. हुनकर बाबुजी चहैत छलथिन जे वर सरकारी नौकरी करए वाला होमय. रेखा’क मोन छलनि जे लड़का प्राइवेट नौकरी करए वाला आ मेट्रोपोलिटन सिटी मे स्थापित होएबाक चाही. जतय हुनकर बाबुजी सरकारी नौकरी केँ स्थाई, पेन्शन देमए वाला, मेडिकल आ अन्य अनगिनत सुविधा देबय वाला आ बिना कोनो छुट्टी’क समस्या वाला बुझैत रहथिन, प्राईवेट नौकरी केँ ओ अस्थाई, आवश्यकता सँ बेसी मेहनत’क डिमान्ड वाला, दरमाहा’क अतिरिक्त कोनो अन्य सुविधा नइँ देबय वाला, कखनहुँ निकालि देबय वाला, आ सबसँ बेसी अप्रतिष्ठित लागैत छलनि.
एक दिन रेखा आ हुनकर बाबुजी मे सरकारी आ प्राईवेट नौकरी मुद्दा पर बहस भऽ गेल छलनि. रेखा कहने छलथिन, "प्राइवेट नौकरी मेहनत करए वाला’क लेल अछि, सरकारी नौकरी कामचोर’क लेल. प्राइवेट नौकरी मेधावी लोक के दिन दुना राति चौगूना हिसाब सँ आगू बढ़बैत छैक. अन्त मे प्राईवेट कम्पनी मे काज करए वाला लोक स्मार्ट आ सरकारी नौकरी करए वाला अन-स्मार्ट होइत छैक".
हुनकर बाबुजी’क जवाब छलनि, "सरकारी नौकरी बिना सँघर्ष केने नइँ भेटैत छैक. बहुत मेहनत आ लगन चाही. जे लोक मेहनत नइँ करय चाहैत छथि ओ प्राइवेट दिस चलि जैत छथि. तेँ असल कामचोर तऽ प्राइवेटे वाला होइत छैक..."
रेखा’क जवाब छलनि, "सरकारी नौकरी करए वाला एगारह बजे आफिस आबैत छैक, ठीक पाँच बजे फेर वापस. भगवान मनुष्य केँ काज करबाक लेल बनौने छैक. काज करबाक मतलब होइत छैक चलैत रहब. रुकि गेनाइ बुझु मृत्युक प्रतीक. नीको लोक सरकारी नौकरी मे एलाक बाद ओहने भऽ जाइत छैक. एहेन लोक आलसी आ समाज आ देश’क प्रगति मे बाधक होइत छैक. आ एखन धरि हम सरकारी नौकरी मे अनैतिक काज भ्रष्टाचार’क गप्प नइँ केने छलहुँ."
दुनू लोकनि अपन अपन जगह ठीक. आम आ लताम मे कोन नीक आ कोन खराप से व्यक्ति विशेष पर निर्भर करैत छैक. आमक अपन महत्व मुदा एकर मतलब कथमपि नइँ जे लताम खराप फल छैक. दोसर गप्प जे रेखा’क बाबुजी, "रेखा’क गप्प" सँ सहमति छलाह. मुदा समाजे एहेन छल जे सरकारी नौकरी केँ बेसी महत्व दैत छल. रेखा’क गप्प हुनका नीक लागनि मुदा ओ कहियो मोन नइँ बना सकलाह जे रेखा’क विवाह एक प्राईवेट नौकरी करए वाला व्यक्ति सँ कऽ देल जाए.
रेखा पढ़ल लिखल आधूनिक कन्या छलीह. ओ एहेन समाज मे रहैत छलीह जतय लड़की’क जीवन सँगी हरदमे हुनकर माँ बाप’क पसन्द सँ होइत छलैक. ओ अपन बाबुजी केँ आदर्श मानैत छलीह आ हुनका सँ बहुत प्रेम करैत छलीह. प्रेम एक मजबुरी’क नाम सेहो थीक. ओ अपन बाबुजी सँ एतेक प्रेम करैत छलीह जे अपन जीवन सँगी केहेन हो तकर फैसला अपना पर नहि मुदा अपन बाबुजी पर छोड़ि देने छलीह.
किछु समय’क बाद रेखा’क विवाह हाजीपूर मे पदस्थापित, एम.एस.सी. फर्स्ट क्लास मे पास, रेलवे मे असिस्टेन्ट स्टेशनमास्टर पद पर कार्यरत रमेश सँ भऽ गेलनि.
विवाहोपरान्त, रमेश’क क्वालिफिकेशन हुनका नीक लागलनि. व्यक्त्वि सँ प्रभावित से छलीह. सब किछु नीक लागलनि, मुदा एकटा गप्प हरदम खटकैत रहलनि. हुनका सरकारी नौकरी पसन्द नइँ छलनि. दोसर गप्प जे रमेश’क मेधावी कैरियर देखि, आ मेहनत करबाक ऊहि देखि, हुनका होइत छलनि जे यदि ओ कोनो सोफ्टवेयर कम्पनी मे नौकरी करतथि तऽ हुनकर तरक्की खुब भेल रहतनि. कोनो भाजेँ मोन मारि केँ ओ जीवन यापन करैत छलीह. मुदा तखन तऽ हद भऽ गेलनि जखन रमेश’क ट्रान्सफर एकटा गाम घरक छोटका स्टेशन नरयणपूर-मुरली मे भऽ गेलनि.
रेखा’क सँगी लोकनिक विवाह बँगलोर’क सोफ्टवेयर इन्जीनियर, तऽ पुणे’क बहुराष्ट्रीय कम्पनी मे काज करय वाला लड़का सँ भेल छल. हाजीपूर धरि ठीक छल, मुदा नारायणपूर मुरली मे "छोटा बाबुक" पद हुनकर कोनो दुखःद स्वपनो मे नइँ आयल छलनि.
(३)
रमेश एत्तेक सम्मान’क उम्मीद नइँ करैत छलाह. गाम’क लोक मे आपस मे इर्ष्या द्वेष बहुत सामान्य गप्प छल. मुदा रमेश’क के देल गेल ओ एहेन सम्मान छल जे दबाव मे नइँ मुदा प्राकृतिक रुप सँ लोक’क बिल्कुल हृदय सँ निकलल सम्मान छल. इर्ष्या इर्ष्या केँ जन्म दैत छैक, द्वेष सँ द्वेष बढ़ैत छैक, आ एक प्रेम, दोसर प्रेम केँ बढ़बैत छैक. गाम’क लोक सँ भेटल प्रेम सँ रमेश भाव विह्वल भऽ जाइत छलाह. ओ वैह उत्साह सँ जवाब दैत छलथिन. जहिना लोक हिनका सँ प्रेम करैत छलनि, इहो दोसर लोक सँ ओहिना प्रेम करय लागलथिन. किछु परिवार’क तऽ अभिन्न अँग बनि गेल छलाह. कखनो कखनो सोचैत छलाह जे लोक पाइ किएक कमाबैत छैक? अपन आ अपन परिवार’क लालन पालन लेल, अपन मोन’क सँतुष्टि’क लेल. एहि सरकारी नौकरी मे हुनका एत्तेक दरमाहा भेट जैत छलनि जाहि सँ ओ अपन परिवार’क जिम्मेदारी आ अपन भविष्य केँ सुरक्षित कऽ सकैत छलाह. नरायनपुर मुरली मे खर्चे की होएत छैक. खेबा पीबा’क बाद मे सबटा पैसा बचिए जैत छैक. तरकारी तीमन तऽ गाम’क लोक एत्तेक दऽ दैत छलनि जे आई धरि कहियो कीनबाक काजे नइँ पड़लनि. दुध दही एत्तेक सस्ता आ शुद्ध. एक लोक’क काज पड़ला पर दस लोक बिना कहने उपस्थित भऽ जैत छलनि. मोन मे होइत छलनि जे ओ धन्य छथि जे हुनकर ट्रान्सफर एहि गाम’क रेलवे स्टेशन पर भऽ गेलनि.
मुदा हुनकर पत्नी रेखा’क अलगे सोच छलनि. हुनकर सँगी सहेली सब पैघ शहर मे स्थापित छल. कहियो कहियो हुनका लोकनि’क फोन आबैत छलनि. बँगलोर आ पुणे’क गप्प सुनि केँ ओ हतोत्साहित भऽ जैत छलथिन. सोचैत छलथिन, हुनकर उम्रे कतेक भेल छनि. पचीस वर्ष मे तीन महिना कमे. ओ सोचैत रहथिन, जे ई यैह उम्र थीक जाहि मे लोक शौपिँग माल घुमैयऽ, जाहि मे लोक मल्टिप्लेक्स मे सिनेमा देखैय’, साँझ मे हाथ मे हाथ दऽ सड़क पर घुमैय’, रेस्टौरेन्ट मे खाना खैय’, कोनो काफी’क दोकान पर बैसि, एक कौफी केँ डेढ़ घँटा मे पीबैय’. जाहि उम्र मे लोक नवविवाहित जीवन’क उत्साह’क चरमोत्कर्ष पर रहैत छैक ओहि मे गाम’क झगड़ा’क निपटारा मैँयाँ जेकाँ करैत छैथ. एहेन उम्र जाहि मे प्रति-पल बदलैत महानगर’क मायावी बदलाव’क गवाह बनैत छथि, ओहि उम्र मे ओ गाम’क गोहाली सँ निकलल धुआँ सँ तृप्त होइत छथि. ओ अपना आप केँ जहिया कहियो अपन सखी-सहेली लोकनि सँ तुलना करैत छलथिन मोन अवसादित भऽ जैत छलनि.
(४)
रमेश केँ देखबा मे आएल जे सदिखन उत्साहित रहय वाली रेखा क्रमशः उदास रहय लागलीह. पहिने तऽ ओ रमेश केँ अपन ट्रान्स्फर’क लेल चरियाबैत रहैत छलीह, मुदा बाद मे ओ कहनायो छोड़ि देलथिन. रमेश केँ गाम’क लोक सँ बहुत प्रेम भेटलनि, मुदा जाहि प्रेम’क आशा नइँ अपितु जरुरत रहनि ओ प्रेम दिनानुदिन कम होइत गेलनि. जखन बाँकी कोनो समाधान नइँ भेटलनि तऽ ओ एक दिन रेखा केँ आश्वासन देलथिन जे ट्रान्सफर करबाक लेल यथासम्भव प्रयास करताह.
दुनियाँ मे कोनो एहेन चीज नइँ, जे प्रयत्न केला सँ सम्भव नइँ हो. कनि भाग-दौड़ आ किछु पैसा खर्चा भेलाक बाद रमेश’क ट्रान्सफर’क आर्डर आबि गेलनि. हुनकर नव पोस्टिँग कलकत्ता मे भेलनि. रेखा’क हेराएल खुशी पुनः वापस आबि गेलनि. रेखा के भेलनि जे नइँ बँगलोर आ पुणे तऽ कम सँ कम कलकत्ता तऽ एहि नरायनपूर-मुरली सँ नीके होएत. कलकत्ता’क नाम तऽ महानगरे मे आबैत छैक. बल्कि किछु प्रसँग मे कलकत्ता बँगलोर सँ नीके. जतय महानगर’क प्रत्येक अवयव कलकत्ता मे उपस्थित छैक ओ बँगलोर सन महग नइँ छैक. वैह शौपिँग माल, वैह मल्टिप्लेक्स, मेट्रो ट्रेन, विक्टिरिया पैलेस, एसप्लैनेड’क मारकेट आ चौबीस घँटा चहल पहल. ट्रान्सफर’क आर्डर सुनि हुनकर मोन रोमान्चित भऽ गेलनि.
रेखा आब सामन्य रहय लागलीह. रमेश’क देख-भाल नीक सँ करय लागलीह. हुनका कखनहुँ कखनहुँ मोन मे कचोट होएत छलनि जे हुनके खातिर रमेश केँ एतेक फेरा लागि गेल छनि. नइँ तऽ ओ कतेक बढ़ियाँ सँ एडजस्ट भऽ गेल छलैथ. मोने मोन ओ रमेश केँ आओर बेसी प्रेम करए लागलीह. रमेश’क कोनो बात काटैक हुनका हिम्मत नइँ होएत छलनि.
एहि प्रत्येक बदलाव केँ रमेश मोने मोन अनुभव कऽ रहल छलाह. हुनको नीक लागैत छलनि. मुदा महानगर’क बात सोचि ओ डरा जैत छलाह. एतय एक लोक’क जरुरत भेला पर एक दर्जन लोक उपस्थित रहैत छल. कलकत्ता मे दिन भरि रेखा एकसरि बैसल रहतीह. किओ अप्पन लोक बात करबाक लेल नइँ भेटतनि. तबीयत केहनो रहनि काज करैये पड़तनि. एहि गाम मे छोटा बाबु सन क्लर्कियल नौकरी कैरतो हुनकर एत्तेक इज्जत रहैत छलनि जे कलकत्ता मे पैघ सँ पैघ आफिसर केँ नइँ भेट सकैत छल. एतय प्रत्येक पावनि त्योहार केँ रेखा आ रमेश बहुत नीक सँ मनबैत छलैथ. गाम पर किनको घर मे भगवानो’क पुजा बिना हिनका लोकनि’क उपस्थिति’क सम्पन्न नइँ होएत छलनि. ओतय करोड़ो लोकक बीच मे ओ लोकनि बिल्कुल हेराएल रहताह. रमेश जतेक सोचैत छलथिन हुनका ओतेक डर लागैत छलनि. हुनका एक्के टा चीज मोन केँ प्रसन्न करैत छलनि, रेखा’क अति उत्साहित सुन्दर आ दिव्य मुखमण्डल. विवाहित जीवन एक अघोषित समझौता’क नाम थीक, हुनका आब नीक सँ बुझि मे आबि रहल छलनि.
(५)
किछुए देर मे रमेश सिगनल दऽ केँ लाल-हरियर रँग’क लालटेन लऽ केँ ठाढ़ छलाह. छोट स्टेशन’क इएह नीक गप्प. छोटा बाबु सर्वे सर्वा. टिकट काटबा’क हुनके जिम्मेदारी, सिगनल डाउन करबाक हुनके जिम्मेदारी, आ लाल हरियर झँडा आ लालटेन देखेबाक हुनके जिम्मेदारी. बेसी जिम्मेदारी निर्वाह केला सँ बेसी सम्मान भेटैत छैक. यैह कारण छल जे मुरली-नारायणपूर दुनू गाम’क लोक अपन स्टेशन पर’क छोटा बाबु केँ बहुत सम्मान करैत छलनि.
ट्रेन आबि चुकल छल. पान वाला’क दोकान’क आगू मे राखल कोयला’क चुल्हा सँ धुआँ निकलनाई बन्द भऽ गेल छल. ओहि चुल्हा सँ आगि दह-दह कऽ केँ जरि रहल छल. चाय बेचय वाला छोटू जोर जोर सँ चीकरि रहल छल, चाय, चाय, चाय. झाल मुरही वाला ट्रेन सँ निकलि प्लेटफार्म पर आवाज लगा रहल छल, "बारह मासाला तेरह स्वाद, झाल मुरही की है अनोखी बात". रेखा देखलनि ट्रेन सीटी दऽ रहल छल आ स्टेशन सँ नहुँए नहुएँ ससरि रहल छल. जे यात्री उतरि चुकल छल ओ बारी बारी सँ रमेश केँ "प्रणाम छोटा बाबु!" कहि क्रमशः बाहर जा रहल छल. ओहि मे सँ एकटा आदमी रमेश सँ बात करय लागल. हुनका देखि किछु आओर लोक रुकि गेल. किछुए देर’क बाद ओतय दस बारह लोक’क जमघट लागि गेल. सब किओ मिलि रमेश केँ गोला बना केँ घेरि नेने छल. रेखा दुरहिँ सँ लोक सभ’क बात सुनबाक कोशिश कऽ रहल छलीह.
ओहि मे सँ एक आदमी बाजि रहल छल, "ई कोना भऽ सकैत छैक, लागैत अछि किओ अहाँ के "किछु" कहि देलक अछि, हमरा एक बेर नाम बताऊ, अहाँ के अनुचित कहए वाला केँ थूक फेकि केँ चाटय पड़तनि". दोसर लोक कहैत छलनि, "जे यदि हमरा सँ कोनो गलती भऽ गेल होमय तऽ कहु". तेसर लोक कहैत छलनि जे "मेम साहेब केँ कोनो दिक्कत भेल हो त कहल जाए, हम सब मिलि केँ समस्या’क समाधान कऽ देबनि". रमेश’क सब लोकनि केँ एक्केटा जवाब छल, "एतय रेखा’क तबीयत नीक नइँ रहि रहल छलनि तेँ हम ट्रान्स्फर करा रहल छी.
(६)
ई पहिल बेर छल जखन रमेश अपन ट्रान्सफर’क गप्प गाम’क लोक केँ कहने छलथिन. रेखा बाँकी लोक केँ रमेश सँ बात करैत देखि चुकल छलीह. ओ प्रत्येक लोक हुनकर ट्रान्सफर सँ आश्चर्यचकित छल. हुनका लोकनिक प्रतिक्रिया मे आग्रह कम आ अधिकार बेसी छल. रेखा केँ भेलनि जे ओ लोक एहेन मुँह बनौने छल जे रमेश हुनका लोकनि केँ पुछने बिना अपन ट्रान्सफर किएक करा लेलैथ. रेखा केँ खराप लागलनि. अपन जिद्द केँ सर्वथा उचित ठहराबे लागलथिन. मोन मे भेलनि जे देहात’क लोक असभ्य होइत छैक. कोनो भी दोसर लोक’क व्यक्तिगत जीवन मे टाँग अड़ेबाक आदत रहैत छैक.
रमेश रेखा’क मुड केँ निहारि चुकल छलाह. जखन बाँकी लोक सब चलि गेल, तखन रेखा’क मोन बहलेबाक’क लेल कहलथिन, "देखु ने गुलमोहर’क गाछ केहेन लागि रहल छैक, एक्को टा पात नइँ देखा रहल छैक, सगरे फुले-फुल, मुदा किछुए दिन’क बाद एहि मे पतझड़ आबि जायत. नइँ पाते रहत आ नइँए फुले".
"हाँ से ईहो गुलमोहर’क गाछ हमरे लोकनिक ट्रान्सफर बाट ताकि रहल छैक, अन्यथा आब तऽ पतझड़’क टाइम आबि गेल छैक", रेखा’क जवाब छलनि.
तपाक सँ रमेश कहल्थिन, "अहाँ मुड बहुत रोमान्टिक लागि रहल अछि".
"नइँ एहेन कोनो बात नइँ छैक. हम पछिला एक घँटा सँ प्लेटफार्म केँ निहारि रहल छलहुँ. प्लेटफार्म पर आधा भाग मे हरियर हरियर दुबि आ कात लागल अनगिनत गुलमोहर’क गाछ. ई हरियर आ लाल’क समावेश निष्ठूर-सँ-निष्ठूर लोक केँ कवि बना दऽ सकैयऽ", रेखा अपन बात केँ कतेको तरीका सँ साबित करबाक चेष्टा केलथिन.
रमेश’क हाजिर जवाब छल, "ई किलोमीटर धरि पसरल हरियर दुबि आ कात लागल गुलमोहर’क गाछ, आई कतेको दिन सँ छल, मुदा आई पहिल बेर अहाँ अनुभव केलहुँ, तेँ हम कहैत छी, आई अहाँ बहुते रोमान्टिक मुड मे छी"
रमेश देखलथिन जे रेखा लजा गेल छलथिन. गप्प एतहि नइँ रुकि जाए ताहि लेल कहलथिन, "रोमान्टिक’क मतलबे प्रकृति-प्रेम सेहो होइत छैक, अहाँक प्रकृति प्रेम हमरा नीक लागल"
(७)
गप्प करैत करैत रेखा आ रमेश घर गेलैथ. गाम’क लोक अपन अपन गाम. मुदा साँझे मे रमेश’क ट्रन्स्फर’क चर्चा आगि जेकाँ पसरि गेल. जे सुनए ओ दस लोक केँ आओर सुनाबैथ. सब किओ एक्के बात कहैत छलथिन "बहुतो छोटा बाबु एलैथ आ गेलैथ मुदा रमेश बाबु सन किओक नइँ. एहेन मिलनसार लोक भेटनाई मुश्किल. गाम मे एना रीति गेलैथ जेना एहि गाम’क लोक होइथि." सब किओ ई जरुर कहैथ जे "हुनका जरुर किओ किछु अनुचित कहि देलकनि वा किछु अनुचित कऽ देलकनि".
रमेश कोन कारण सँ ट्रान्सफर करा लेलैथ से भोर भेने धरि समुचा गाम मे चर्चा’क विषय बनि गेल. आरोप प्रत्यारोप’क अनगिनत दौर चलल. कोनो एहेन लोक नइँ बचल छल जिनका उपर मे आरोप नइँ लागल हो. पैघ परिवार मे एक दोसर केँ दोषी साबित करय लागल, पुरान दुश्मनी वाला दू परिवार एहि मौका केँ भजेबाक कोशिश करए लागल आ दुनू गाम’क छुटभैया नेता लोक दोसर गाम केँ दोषी बताबे लागल. स्त्रीगण लोकनि, "मेम साहेब केँ के की कहने छल" तकर लेखा जोखा लगाबय लागलीह. सब किओ अपन स्तर पर काज करैत छल, आ रमेश केँ एहि बात’क पूरा समाचार भेटि रहल छलनि.
गाम’क पढ़ल लिखल आ प्रगतिवादी नवयूवक आपस मे तय केलथिन जे रमेश सँ गाम’क दिस सँ माफी माँगि लेल जाए. लगभग एक दर्जन एहेन यूवक’क टोली स्टेशन पर जाकेँ रमेश सँ अधिकारिक रुप सँ माफी माँगलकनि. मुदा नवयूवक’क एहि टोली सँ पहिने सैकड़ो लोक माफी माँगि चुकल छल. दोसर किओ आओर रहितैक तऽ कोनो आओर बात, गाम मे पढ़ल लिखल यूवक’क बहुत मूल्य होइत छैक आ रमेश ओहि मूल्य केँ नीक जेकाँ चीन्हैत रहैथ. तेँ हठाते ओहि टोली केँ निराश करए नइँ चाहैत छलाह. बिना मामला केँ तुल देने कहि देलैथ जे ओ ट्रान्सफर रोकबाक दर्खाश्त दऽ देताह. ई बात सेहो दुनू गाम मे पसरि गेल. गाम’क सब लोक एहि बात पर हठाते विश्वास नइँ केलनि. समाज दू मत मे विभाजित भऽ गेल. किछु लोक’क मत छलनि जे रमेश कोनो बात सँ आहत छलाह तेँ ट्रान्सफर करा लेलैथ. दोसर लोकनिक मत छलनि जे रमेश आई धरि कहियो फुसि नइँ बाजल छथि, तेँ ट्रान्सफर रोकेबाक गप्प सत्य थीक.
विश्वास-अविश्वास, उम्मीद-निराशा, कचोट-उत्साह’क आपाधापी मे ओ दिन आबि गेल जहिया रमेश केँ हमेशा’क लेल ई दू-गाम’क बीच वाला स्टेशन छोड़ि केँ जेबाक छलनि. एगारह बजे’क गाड़ी सँ ओ पूरे समान आ पत्नी सँग विदा होएबाक लेल तैयार छलाह. गाम’क लोक एखनो दू मत मे विभाजित छल. किछु लोक एखनो धरि सोचैत छलाह जे रमेश रुकि जायत. ट्रान्सफर नइँ भेल छनि. एहेन सोच जाहि मे कल्पना’क उड़ान बेसी आ यथार्थक धरातल कम. कल्पना’क बाते अलग, कोनो बात’क कल्पना करबा मे मालगुजारी नइँ लागैत छैक..
कल्पना’क उड़ान जतेक नीक लागैत छैक ओतबी कष्टदायक यथार्थ’क धरातल होइत छैक. एखन यथार्थ ई छल जे एगारह बजे’क ट्रेन प्लेटफार्म पर आबि चुकल छल. रमेश आ राधा ट्रेन मे बैसि चुकल छलैथ. गाम’क एहेन लोक जे यथार्थता’ केँ पहिने स्वीकार कऽ नेने छलैथ, रमेश’क लेल किछु ने किछु आनने छल. जे बेसी काल धरि कल्पना सवारी करैत छलाह ओ दौड़ि के गाम गेलाह आ रमेश’क लेल किछु ने किछु उपहार आनि नेने छलाह. हरियर दुबि पर ठाढ़ गार्ड सीटी बजा देने छल. ट्रेन अपन सीटे बजेलक आ नहुएँ नहुएँ ससरे लागल. लोक सब एखनि धरि रमेश केँ पोटरी थम्हा रहल छलाह. रमेश चाहियो केँ किनको मना नइँ कऽ पाबैत छलाह. किओ अदौरी, किओ कुम्हरौरी, किओ अम्मट, किओ पौती किओ मौनी. जेहेन लोक तेहेन उपहार. दूर ठाढ़ किछु स्त्रीगण लोकनि आधा छिधा घोघ तऽर सँ नोर पोछैत छलथिन. रमेश’क आँखि डबडबा गेलनि. बगल मे बैसल रेखा हुनकर भीजल पीपनी देखि नेने छलीह. अपन दाहिना हाथ सँ हुनकर बामा मुट्ठी पकड़ि नेने छलीह.
रमेश देखलैथ जे रेखा’क मुँह पर आशा’क अनन्त किरण पसरल छल. हुनकर ललाट आई सबसँ बेसी दैदीप्यमान लागैत छल. मोन मे एक सँतुष्टि भेलनि जे अपना लेल नइँ तऽ कम सँ कम रेखा’क लेल खुश रहबाक चाही. आखिर ट्रान्सफरो तऽ हुनके लेल करौने छलथिन. ओ खुश भऽ गेलैथ, मुदा क्षणिक देर’क लेल. गाम’क हजार लोक’क देखभाल वाला जिन्दगी छोड़ि ओ कलकत्ता’क काटि खा जेबा वाला एकाकी जिन्दगी रमेश केँ पहिल बेर असुरक्षित लागय लागलनि. हरियर दुबि आ लाल गुलमोहर’क छटा पाछु छुटि चुकल छल. रेखा’क हाथ एखनो धरि हुनकर हाथ पर छलनि. प्रत्येक स्पर्श एक सँदेश नुकाएल रहैत छैक. रेखा’क स्पर्श मे आश्वासन आ कृतज्ञता’क सँदेश छल. ट्रेन नरायणपूर-मुरली’क सीमा सँ बाहर निकलि चुकल छल. रमेश एक बेर फेर सँ रेखा’क ललाट पर सँतुष्टिक भाव पढ़बाक भरिसक प्रयत्न करय लागलाह.


text:
पटना । पटना उच्च न्यायालय द्वारा 11 हजार 412 करोड़ क वित्तीय अनियमितता क सीबीआई स जांच क आदेश राज्य सरकार क नींद उड़ा देलक अछि। मुख्यमंत्री नीतीश कुमार एहि मामला कए गंभीरता स लैत सबटा जिलाधिकारी कए साफ शब्द मे निर्देष देलथि अछि जे कोनो हालत मे 24 जुलाई तक सबटा खर्चक ब्योरा पटना पहुंच जेबाक चाही, ताकि समय पर महालेखाकार कए समर्पित कैल जा सकए, नहि त ओ कार्रवाई होएत जेकर आशा नहि कैल जा सकैत अछि। मुख्यमंत्रीक एहि धमकी भरल निर्देश स पूर्व शनिदिन बाढ़ आ सूखा क मुतल्लिक जिलाधिकारी आ प्रमंडलीय आयुक्त क संग भेल वीडियो कान्फ्रेंसिंग मे सेहो इ महत्वपूर्ण एजेंडा छल। मुख्य सचिव एके मुखर्जी जिलाधिकारी कए 24 जुलाई तक अग्रिम (एसी बिल) आओर ओकर खर्च क विस्तृत ब्योरा प्रस्तुत करबाक निर्देश देने छलाह। मुख्य सचिव क फरमान क किछु कालक बाद वित्त मंत्री सह उप मुख्यमंत्री सुशील कुमार मोदी सेहो मुख्य सचिवालय पहुंचलाह आ वित्त विभाग क प्रधान सचिव भानु प्रताप शर्मा आ अन्य अधिकारी संग एक घंटा तक बैठक केलथि। हालांकि गपक विस्तृत ब्योरा हासिल नहि भ सकल अछि। एहि कात आपदा प्रबंधन विभाग क प्रधान सचिव व्यास जी कहला जे हुनकर विभाग क एसी बिल स संबंधित 650 करोड़ टकाक मामला अछि। उल्लेखनीय अछि जे एजी क रिपोर्ट पर हाईकोर्ट 11412 करोड़ क वित्तीय अनियमितता मामला क जांच सीबीआई स करेबाक फैसला देलक अछि। रिपोर्ट क अनुसार इ अनियमितताा 2002 स 2008 तक कोषागार स निकालल गेल राशिक ब्योरा एखनधरि नहि देल गेल अछि।
मुख्य पृष्ठ समाचार डीएम कए 24 तक 11 हजार 412 करोड़ क ब्योरा देबाक निर्देश


text:
नई दिल्ली। आम धारणा क विपरीत भारतीय रिजर्व बैंक प्रायोजित एकटा अध्ययन मे कहल गेल अछि जे संगठित विनिर्माण क्षेत्र क उत्पादकता (टीएफपीजी) क हिसाब स 1980 स 2004 क बीच एकीकृत बिहार सर्वश्रेष्ठ प्रदर्शन वाला राज्य रहल, जखनकि तमिलनाडु एहि मामला मे सबस पाछु अंतिम पायदान पर रहल।
आरबीआई क अनुसंधान शाखा विकास अनुसंधान समूह (डीआरजी) न अपन अध्ययन ‘भारतीय विनिर्माण क्षेत्र क उत्पादकता, दक्षता आ प्रतिस्पर्धा’ मे कहलक अछि जे हालांकि बिहार कुल कारक उत्पादकता वृद्धि (टीएफपीजी) क लिहाज स बेहतर प्रदर्शन केलक, मुदा रोजगार सृजन क मामला मे एकर प्रदर्शन बेहतर नहि रहल।
रपट मे कहल गेल अछि- ‘‘संगठित विनिर्माण क्षेत्र क टीएफपीजी संकेत करैत अछि जे अंतरराज्यीय प्रदर्शन क लिहाज स एकीकृत बिहार क प्रदर्शन सबस बढ़िया आ तमिलनाडु क सबसे खराब रहल।’’ नवंबर 2000 मे बिहार स झारखंड कए अलग करि देल गेल।
रोजगार सृजन क बारे मे रपट मे कहल गेल अछि जे एहि दौरान बिहार मे रोजगार दर नकारात्मक रहल, जखनकि तमिलनाडु मे रोजगार दर मे महत्वपूर्ण वृद्धि देखल गेल।
अध्ययन मे राजस्थान आ आंध्र प्रदेश कए बेहतर प्रदर्शन करै वाला राज्य मे शामिल कैल गेल अछि। हालांकि गुजरात आ पंजाब कए खराब प्रदर्शन करनिहार राज्य क श्रेणी मे राखल गेल अछि।
बिहार क प्रदर्शन बेहतर रहल :रिजर्व बैंक
नई दिल्ली। आम धारणा क विपरीत भारतीय रिजर्व बैंक प्रायोजित एकटा अध्ययन मे कहल गेल अछि जे संगठित विनिर्माण क्षेत्र क उत्पादकता (टीएफपीजी) क हिसाब स 1980 स 2004 क बीच एकीकृत बिहार सर्वश्रेष्ठ प्रदर्शन वाला राज्य रहल, जखनकि तमिलनाडु एहि मामला मे सबस पाछु अंतिम पायदान पर रहल।


text:
प्रसिद्ध भाषा वैज्ञानिक डाक्टर सुनिल कुमार झाक देहावसानक तेरहम दिन मे राजविराज स्थित दूटा संस्था, मैथिली साहित्य परिषद आ मिथिला साहित्य-कला प्रतिष्ठान द्वारा श्रद्धाजलि सभा आयोजित कएल गेल.
मैथिली साहित्य परिषद राजविराजक संस्थापक कार्यकारिणी सदस्य रहल डाक्टर झाक इएह 30 अक्टूबर अर्थात कातिक 13 गते सोमदिन जनकपुर मे उपचारक क्रम मे देहावसान भऽ गेल छलनि. 15 फरबरी 1944 इ. (विक्रम सम्वत 2000 फागुन 3 गते) कें जन्म भेल डाक्टर झा कें एम्हर किछु मास सँ लिभर सम्बन्धी गम्भीर समस्या रहल छल जकर उपचार ओ अपन जमाए डा. राघवेन्द्र झा लग रहि कऽ करा रहल छलाह.
चौहत्तरम वर्ष चलि रहल डाक्टर झा अंग्रेजी विषय सँ एम. ए. कऽ बेलाइत सँ Maithili : Some Aspects of its Phonetics & Phonology विषय मे विद्यावारिधि कऽ श्री महेन्द्र विन्देश्वरी बहुमुखी कैम्पस राजविराज मे कैम्पस प्रमुखक जिमेवारी बहन करैत सेवानिवृत्त छलाह.
हुनक लिखल एही विषयक शोधग्रन्थ भारतक मोतीलाल बनारसीदास प्रकाशन सँ प्रकाशित अछि. मैथिली साहित्य परिषद राजविराज सँ शिवदत्त मिश्र स्मृति मैथिली पुरस्कार, अन्तर्राष्ट्रीय मैथिली सम्मेलन सँ मिथिला रत्नक उपाधि, नेपाल विद्यापति अनुसन्धान पुरस्कार आदि पुरस्कार आ सम्मान प्राप्त कएनिहार नेपालक चर्चित भाषा वैज्ञानिक डाक्टर सुनिल कुमार झाक एकटा पुत्र आ दूटा पुत्री छनि. हिनक धर्मपत्नीक छओ वर्ष पहिनहि देहान्त भऽ गेल छलनि.
मैथिली साहित्य परिषद राजविराजक अध्यक्ष प्रा. अशोक कुमार झाक अध्यक्षता मे राजविराज स्थित श्री पब्लिक माध्यमिक विद्यालय मे आयोजित श्रद्धाञ्जलि सभा मे परिषदक पूर्व अध्यक्ष लोकनि प्रा. जन आनन्द मिश्र, विष्णु कुमार मण्डल, देवेन्द्र मिश्र, शुभचन्द्र झा तथा मैथिली कर्मीलोकनि प्रा. मिथिलेश यादव, प्रा. डा. पीताम्बरलाल यादव, प्रा जयनारायण यादव, प्रा. राजीव मिश्र,पं महेश्वर झा, श्यामसुन्दर झा, हितनारायण लाल दास, अधिवक्ता राजेन्द्र प्रसाद देव, सञ्चारकर्मी श्यामसुन्दर यादव, गायक सुभाष विरपुरिया, कवि सत्येन्द्रनाथ चौधरी, मैथिल महिला परिषदक अध्यक्ष शान्ति झा, पिङ्की झा, गायत्री झा, मीना ठाकुर, मञ्जू श्रेष्ठ, गजलकार तथा सभाक उद्घोषण सेहो कएनिहार शम्भूश्री आ विद्यानन्द वेदर्दी सहित द्वारा डाक्टर झाक व्यक्तित्व आ कृतित्व पर चर्चा करैत हुनका द्वारा अपनाओल गेल सादा जीवन आ मैथिलीक मानकीकरण भेनाइ आवश्यक रहल गप पर हुनकर चिन्ताक सेहो उल्लेख करैत हुनका प्रति शब्दश्रद्धा अर्पित कएल गेल.
— देवेन्द्र मिश्र


text:
मैथिली फ़िल्मक विकास में प्रारंभसंहि अनेकानेक झंझट आ झंझावात आबिते रहल
अछि।चाहे फ़िल्म निर्माण होय वा फ़िल्मक
प्रदर्शन, फ़िल्म सं संबंधित व्यक्तिके कयकटा बाधा सं गुजरS पड़ैत छै। मुदा ई समस्या आर
गंभीर आ पैघ मानल जायत अछि जखन फ़िल्म बनलाक बादो ओकर प्रदर्शन सिनेमा गॄह में नहिं
होयत छै। परिणामस्वरुप सिनेमा बनेनिहार आर फ़िल्म देखबाक आस रखने साकांक्ष
दर्शक दुनु के मन में क्षोभ उत्पन्न भ जायत छै।
मैथिली फ़िल्मक एखन धरिका सबसं चर्चित
फ़िल्म “ ससता जिनगी महग सेनुर”क निर्देशक मुरलीधर के कहब छैन जे आजुक समयमें
मिथिलांचलमें सिनेमा हॉल भेटनाइ बड्ड मुश्किल भ गेल अछि। कोनो हॉल मालिक 2-3 दिनक
लेल हॉल देबक लेल तैयार नहिं होयत छैथ, जखनकि मिथिला राज्यक मांग केनिहारक संख्या
दिनानुदिन बढि रहल अछि, कला संस्कृतिके दुहाइ दय कए मिथिलांचल में लोक सब जिकरि रहल अछि मुदा केऊ गोटे अहि दिस धेयान नहिं दैत छैथ जेकि
बड्ड अशोभनीय अछि। मुरलीधर जी कहैत छैथ- "फिल्म केओ बनावैथि हुनका सब मैथिली फिल्म निर्माता, निर्देशक सब मिल क संग दियौन, प्रोत्साहन करियौन, यदि कोनो समस्या होई छैक तेकर समाधान खोजु, ताहि लेल मैथिली निर्माता, निर्देशक संघ सेहो बनावल जासकैत छैक्, एकजूटताक एकटा रस्ता बुझा रहल अछि। हम त हिन्दुस्तान अखवारक अंतर्वाता मे
कहने रहियैक जे भोजपुरी फिल्मक मार्केट त सम्पूर्ण भारत मे छैक, मगर मैथिली फिल्म के लिये तो बस मिथिलांचल ही एक्
टैरेट्री है जहाँ ए फिल्मे चलेंगी, मै पटना स्थित डिस्ट्रीब्यूटरोँ, बूकरोँ से एक ही आग्रह करता हूँ कि जब भी, कोई भी, मैथिली फिल्म बनाये तो कृपा कर उन्हे
फिल्म रीलिज करने हेतु सिनेमा हाल उपलव्ध करवाया जाय ।" ओ आगू कहैत छैथ –“हम त मिथिला राज मांगनिहार सबके, मैथिली भाषा सांस्कृतिक झंडा उठनेहार ठिकेदार सबसँ करबद्ध प्रार्थना करैत छियैन जे मात्र भाषणवाज़ी आ पींग
हौँकला सँ काज नहि चलत, अप्पन माईट पाईन, भाषा संस्कृति लेल दृढ संकल्पित होईयोक।“
दोसर दिस मैथिली फ़िल्म “ कखन हरब दुख मोर’क अभिनेता फ़ूल सिंहके कहब छैन जे मिथिलांचलक
लोक साम्स्कृतिक रुपमें निष्प्राण भ गेल छैथ। हुनका जगेनाइ, हुनका सं एहि संबंध
में आन्दोलन करेनाइ आजुक समयक मांग थीक जायसकि हॉल माळिक पर दबाब पड़ैय आ
मैथिली फ़िल्मके प्रदर्शन मेम सुभिस्ता होय। अपन फ़िल्म” कखन हरब दुख मोर’के बिहार सरकार सं टैक्सफ़्री करआबक मांग करय के योजना बना रहल
छैथ।
प्रसिद्ध फ़िल्म
समीक्षक, फ़िल्म निर्देशक आ साहित्यकार किसलय कृष्ण लिख रहल छैथ जे “छोट आ पैघ बजट
केर निर्मित (भारत आ नेपाल) मे करीब दू दर्ज़न एहेन फिल्म ऐछ जाकर एखन धैर छविगृहक पर्दा नहि भेटि सकल अछि । प्रीतक बाजी, मिथिलाक चारि धाम,पिया भेल परदेसी, मायक
ममता, गामक लाज, हमर अप्पन गाम अप्पन
लोक, मायक क़र्ज़ , साजन अहाँ बिना आदि
एकर ज्वलंत उदहारण अछि। इन्द्र पूजा सँ दुर्गा पूजा बीत गेल । परदेस सँ मैथिली फिल्म (फेसबुक ग्रुप) केर बहुतो सदस्य
गाम आयल छथि... काल्हि एक मित्र एहि सन्दर्भ मे प्रश्न केलाह......हमरा तत्काल कोनो
उत्तर नहि बुझायल...आ मैथिली फिल्म सन्दर्भ मे विद्यापतिक पांति मोन पडि गेल मैथिली फिल
सन्दर्भ मे..... सखी हे हमर दुःखक नहि ओर ।"
उपरोक्त समस्याक निराकरण
भेले सं मैथिली सिनेमाक विकासक बाट दुरुस्त भ सकैत अछि। आ एहि के लेल समग्ररुपे
आन्दोलन करबाक चाही।


text:
खंडूरी केर अनायास पदच्युत करब प्रतिरक्षाक कमीकेँ झाँपब अछि?
सतीश के सिंह
नयी दिल्ली । देश भरिमे भरि दिन देशभक्ति पर उपदेश हांकैत रहैत अछि। एक गोट कीर्तनिया मंडली अछि जे दिनभरि फौज हेतु नोर चुअबैत रहैत अछि। लेकिन जखन एकटा पूर्व फौजी आऔर संसद सदस्य अपनहि सरकारसँ फ़ौजक उपेक्षा, जे हथियार चाहि से नहि भेट रहल और पुरनका हथियार सभक हालत नीक नहि अछि, से उजागर कएलक त’ हुनका संगहि की होयत अछि से पढू?
एहन देशप्रेमी केर बाहर कS देल जाएत अछि। ई खबरि एकदम मटिया देल गेल कि पछिला हप्ता संसद केर डिफेंस स्टैंडिंग कमेटीक अध्यक्ष जनरल बीसी खंडूरी केर अचानक बाहर कS देल गेल आओर हुनकर स्थान पर कलराज मिश्रकें बैसा देल गेल।
संसद केर इतिहासमे एहन साइते कहिओ भेल हएत कि अध्यक्ष केर टर्म पूर होम सँ पहिने अहि तरहे हटाओल गेल हो। नियमतः हुनकर टर्म लोकसभाक संगहि समाप्त होयत अछि। किछु लोकक कुतर्क छलनि जे बढ़ैत उमेर एकर कारण छल। ओ 84 बरिसक अछि आऔर कलराज मिश्र 77 बरिसक।
बीसी खंडूरी के’ छथि?
बीसी खंडूरी उत्तराखंड केर पूर्व मुख्यमंत्री अछि। वाजपेयी जी अपन सरकारमे मंत्री बनाकS गोल्डन क्वाड्रिलैट्रल हाइवे बनेबाक जिम्मा देने छलनि। ओ अपन पूरा जोश आ जुनून सँग सड़क निर्माण काज कएलनि।खंडूरी जीक छवि एकटा मजगूत आऔर ईमानदार व्यक्तिक अछि, तेँ साइत ओ एखन राजनीतिक खाँचामे थोड़ेक अनफिट कहल जा सकैत अछि। कारण हुनकर पहचान बला कहैत अछि कि ओ अपन नियम, निष्ठा आ उसूल सँ कोनो तरहक समझौता नहि करय बला निडर व्यक्तित्व छथि।
बीसी खंडूरी केर अपराध की छलनि?
ओ मार्चमे स्टैंडिंग कमेटी केर रिपोर्ट संसद मे रखलाह। रिपोर्टमे कहलनि कि सेना केर 68% हथियार पुरान अछि, विंटेज कैटेगरी केर अछि, 24% कंटेम्परेरी आ केवल 8% मात्र आधुनिक अछि। बजट प्रोविजन सेहो बहुत कम अछि आऔर आधुनिकीकरण पर अहि बरिस देल गेल 22,000 करोड़ केवल अछि, जखन कि ई राशि पुरनका कमिटेड प्रोजेक्ट लेल सेहो कम अछि, 29,000 करोड़ त’ केवल पुरनके प्रोजेक्ट्स लेल चाहि।
कमेटी एकटा आओर बात कहलक कि सेना प्रमुख सब सुझाव देलक अछि कि बजट केर कम से कम 22-25% नवका जरूरत सब लेल चाहि, जखन कि बजटमे राशि भेटल अछि केवल 14%.
ई एहन कोनो विषय नहि जे पहिनहि सँ किनको ज्ञात हेतनि, मुदा खंडूरी जीक रिपोर्ट केर उद्देश्य छलनि कि रक्षा मंत्रालय केर नौकरशाह सभकेँ झकझोरल जाए आऔर फौज केर नव चुनौति सभक सामना करबा लेल सक्षम बनाओल जाए।
कहल गेल छल कि हथियार बेचय बला कंपनीकें भारतमे निवेश करय पड़तै, आत्मनिर्भर बनत, रोजगार भेटत। एखन हम राफेल सौदाक हाल देखि रहल छी जे कएको तरहक प्रश्न ठाड़ कS रहल अछि।
आब ई जानिकS एकटा आओर झटका लागत कि डिफेंसमे FDI मे ढील देलाक बाद देशमे FDI केर 34 प्रस्ताव आएल छल। अप्रूवल आऔर पेंडिंग जोडीकS कुल निवेश आएल 90 करोड़ रुपए। 2014-17 केर बीच कुल FDI निवेशक महज 1.17 करोड़ रुपया आएल अछि। खंडूरी जी होय किंवा फौजक असली हालक बात- ई खबरि एतेक छोट अछि, जे खबर आलतू फालतू केर हल्ला-गुल्लामे दबि कS शांत भ’ जाएत अछि।
नगाड़ा बजाबय बला लोक सेना सभक राजनीतिक उपयोग करैत अछि। बड़का जनरल पॉलिटिकल बयान दैत अछि। इंस्टंट ग्रैटिफिकेशन हेतु सेना सँ मुंबईमे मामूली रेल पुल बनाओल जाएत अछि। ओ सोचैत अछि कि देशप्रेमक नाराक कूल एड पीबिकS फौजी फिदा अछि, त’ हुनका आगाह कS देबाक चाहि कि फौज के’ लोक आऔर देशक गाम-जवारमे ओकर परिवारक लोक वर्तमान व्यवस्था सँ त्रस्त अछि, चिंतित अछि, सीमा पर हमर जवान लड़ि रहल अछि, ई डायलॉग चाबुक जकाँ चलबय बला कें साइत बुझल नहि छनि।
–
साभार- क्वींट। अनुवाद रामबाबू


text:
वैज्ञानिक आ राजनेता संग लगाबथु कान्ह: कलाम
पूर्व राष्ट्रपति डा. एपीजे अब्दुल कलाम कहलनि जे राष्टÑक उत्थान लेल वैज्ञानिक आ राजनेता संग मिलि कान्ह लगाबथु। आबऽ वला पीढ़ीकेँ ध्यानमे राखि नीति-निर्माण आ वैज्ञानिकसँ परामर्श कऽ योजना-निर्माणपर ओ जोर देलनि। ओ रविकेँ दरभंगा मेडिकल कॉलेजक आडिटोरियममे अपन विचार राखि रहल छला। अगस्त्य इण्टरनेशनल फाउण्डेशन, विकसित भारत फाउण्डेशन आ दरभंगा मेडिकल कालेजक संयुक्त तत्वावधानमेआयोजित कार्यक्रममे कहलनि जे वर्तमान शताब्दी ज्ञानक अछि। एकरे बलपर दुनिञा भरिमे अपन देश स्वतंत्र परिचय बना सकैत अछि। स्वतंत्रताक समय देशमे अन्नक उपजा बड़ कम छल। दोसर देशसँ अन्न क ीनल जाइ छल। ओहि समयक खाद्य मंत्री सी सुब्रहमण्यम प्रख्यात वैज्ञानिक डा. आरएस स्वामीनाथन संग मिलि योजना बनौलनि आ हरित क्रान्ति भेल। आयत केनिहार भारत निर्यातक बनि गेल। एहिना अन्य विकास योजनामे सेहो काज करबाक चाही। नव तकनीकीक कारणेँ बढ़ि रहल पर्यावरण प्रदूषणपर चिन्ता करैत ओ कहलनि जे प्राकृतिक शोषण नञि हेबाक चाही। पानिक उपयोग अनेरे नञि हो। मिसाइल मैन डा. कलाम युवा लोकनिक आह्वान करैत कहलनि जे मनुक्खक परिचय ओकर व्यक्तित्वसँ होइत अछि। एहि लेल अपना व्यक्तित्वकेँ आदर्श बनेबाक चेष्टा करू। आदर्श व्यक्तित्वक विशेष गुणकेँ बुझबैत ओ कहलनि जे सभसँ पहिने एहि लेल दृढ़ निश्चयी होएब आवश्यक अछि। निरन्तर ज्ञान ग्रहण करबाक प्रवृतिक, कठिन परिश्रमक क्षमताक संग विपरीत परिस्थितिमे सेहो विजयी हेबाक सामर्थ्य जाहि व्यक्तिमे होइछ वैह आदर्श बनै छथि। पूर्व राष्ट्रपति उपस्थित दर्शक-श्रोताक संग संवाद सेहो केलनि। कतेको प्रश्न मेडिकल छात्रसँ ओ पुछलनि आ अन्तमे पाँच गोट प्रश्नक जवाब सेहो देलनि। कार्यक्रममे मिसाइल मैनक सहकर्मी रहल डा. मानस बिहारी वर्मा आ डा. रामजी राघवन सेहो अपन विचार रखलनि। डा. रमण कुमार वर्माक सञ्चालन आ डीएमसी प्राचार्य डा. एसएन सिन्हाक धन्यवाद ज्ञापनसँ सम्पन्न कार्यक्रमक विज्ञान सत्रमे डॉ. विद्यानाथ झा, ई. राजेश्वर मिश्र, डा. हेतुकर झा आ पीयूष केशव सेहो अपन विचार रखलनि। कार्यक्रमक समापन सैयद शमीम अहमद अंसारी द्वारा प्रस्तुत राष्ट्रगानसँ भेल।